Πύλη Ιάσωνος και Ρέας - ΔΙΑΛΕΞΕ ΛΟΙΠΟΝ ΛΑΕ ΤΗΝ ΕΠΑΝΑΣΤΑΣΗ ΣΟΥ…\nWednesday, 16 September 2015 10:16\tΕλλάς\t- Ελληνίδες Φωνές\nΟι εξελίξεις προδιαγράφουν το μέλλον μιας συμφωνίας, που δύσκολα θα βρει αντίκρισμα στην ανάπτυξη της Ελληνική οικονομίας.\nΗ Ευρώπη μόλις επέβαλλε ένα πρόγραμμα στην Ελλάδα, το οποίο αποτελεί ένα εκρηκτικό κοκτέιλ λιτότητας με ύφεση. Το ισοδύναμο της Χιροσίμα απαιτείται να εφαρμοσθεί με απόλυτη ακρίβεια, προκειμένου να ισοπεδώσει την όποια μορφή αντίστασης στην σύγχρονη αποικιοκρατία.\nΚατόπιν θα ακολουθήσει η «αλληλεγγύη του επαίτη», καθώς σε αυτή συνίσταται η αλληλεγγύη με ανταλλάγματα την ιδεολογική συνείδηση.\nΟ πρωθυπουργός έχοντας πάρει τρεις νωπές εντολές, μια από τις εκλογές, τη δεύτερη από το δημοψήφισμα και την τρίτη από την κοινοβουλευτική πλειοψηφία, εξουσιοδοτήθηκε να κλείσει μια συμφωνία με ετερόκλητες συμβατότητες.\nΑντιμετώπιση των αδικιών σε μισθούς και συντάξεις, ανασύσταση της ελληνικής οικονομίας, αιμοδότηση των ελληνικών επιχειρήσεων, επαναπροσδιορισμό των παραγωγικών δυνάμεων της χώρας, απεγκλωβισμό των αδυνάμων τάξεων που εγκλωβίστηκαν στον χρονοχώρο του ευρώ, ανάταξη της εθνικής υπερηφάνειας.\nΤην ίδια στιγμή παράλληλες εντολές ήταν:\nπαραμονή στο ευρώ με κάθε κόστος, παραμονή στην ευρωζώνη που κάθε φορά αλλάζει το παιχνίδι και όχι τις προθέσεις, απέναντι σε όποια ιδεολογική διαφορά την χωρίζει με τα όμορα μέλη, με όποιο κόστος πάλι, υποταγή στην «τεχνοκρατική υπεροχή» της Γερμανίας, που κινδυνεύουμε πάλι να σφυρίξει την έναρξη ενός τρίτου παγκόσμιου.\nΗ συμφωνία λοιπόν όπως ήταν λογικό, κλείσθηκε στη βάση μιας ελλειμματικής ιδεολογικά εντολής, που στερούνταν τον σαφή προσανατολισμό στην περίπτωση αποτυχίας των διαπραγματεύσεων, στα πλαίσια των νεοφιλελεύθερων ευρωζωνικών απαιτήσεων.\nΌσο μάγος και να ήταν ο Πρωθυπουργός, σίγουρα δεν θα μπορούσε μετά από συναπτές αντιστασιακές προτάξεις των συμφερόντων του ελληνικού λαού και κατά εξακολούθηση συγκρούσεις, να επιτύχει το ανέφικτο, που συνίσταται στην δικαίωση των δημοκρατικών δικαιωμάτων αυτού του λαού, όταν αυτά δεν γίνονται αποδεκτά μες στον θεσμό τον οποίο έχει φυλακισθεί και η όποια έξοδος δεν θα ήταν αναίμακτη.\nΠοιο ήταν το λάθος λοιπόν;\nΤο λάθος αγαπητοί μου ήταν στον βαθμό της συνειδητότητας, αυτού του λαού, ότι οι αντιστρόφως ανάλογες επιθυμίες δεν ευοδώνονται και απαιτούν διεκδικήσεις και οι διεκδικήσεις απαιτούν επαναστάσεις, που ενίοτε αν όχι πάντα είναι αιματηρές.\nΒελούδινες ρήξεις δεν υπάρχουν, ούτε εν έτη 2015. Ιστορικά οι επαναστάσεις έχουν κόκκινο χρώμα.\nΗ μόνη διαφορά είναι αν το αίμα που θα χυθεί, θα είναι το αίμα έξω από τα ΑΤΜ των τραπεζών, ή το αίμα στο όνομα της μελλοντικής ιστορίας και των μελλοντικών γενεών αυτού του έθνους.\nΔιάλεξε λοιπόν λαέ την επανάσταση σου, εσύ ο ίδιος…\nΚατόπιν δώσε ξεκάθαρα το μήνυμα στον πρωθυπουργό σου, που θα προσπαθήσει να υλοποιήσει αυτή τη συμφωνία με τους ευνοικότερους όρους για σένα, όσο αυτό είναι δυνατό.\nΟι κουβέντες περί διχασμού δεν εξυπηρετούν σε τίποτα. Έφτασε η ώρα που πρέπει να ωριμάσουμε και να αντιμετωπίσουμε, εφόσον ξαναβρούμε το βηματισμό μας , το διχασμό μέσα στο ίδιο το κεφάλι μας, ανάμεσα στους δύο μας εαυτούς, που δεν μπορούν να συμφιλιωθούν.\nΣε όλα αυτά δεν παίζουν κανέναν απολύτως ρόλο, ούτε οι αριστερές πλατφόρμες του Σύριζα με τις ακραίες θέσεις τους, ούτε οι ευρωπαικές κορώνες, πια..\nΡόλο παίζει η ανακατάταξη των θέλω στο μυαλό σου. Ήρθε η ώρα να προτεραιοποιήσεις τα θέλω σου.\nΘέλω την θεραπεία του οικονομικού και κοινωνικού μου οργανισμού, θέλω να ζήσω\nΘέλω να ζήσω μέσα στην Ευρώπη\nΘέλω να δοκιμάσω να συγκρουσθώ με την Ευρώπη, που είναι οικογένεια μου, εάν δεν με συντρέξει\nΘέλω να μπορώ να φύγω από την Ευρώπη αν δεν μπορεί να σταθεί στο ύψος της πραγματικής μου οικογένειας\nΗ επιλογή στις παραπάνω απαντήσεις μπορεί να είναι συνδυαστική, σε καμία περίπτωση όμως δεν μπορεί να είναι «all of the above» - «όλα τα παραπάνω».\nΟι ώρες είναι δύσκολες και οι αποφάσεις που θα κληθούμε να πάρουμε, αν δεν έχει αντίκρισμα αυτή η συμφωνία ιστορικές και πρέπει να είμαστε έτοιμοι.\nΤο «ΟΧΙ» μας πρέπει να τιμηθεί και με αντίστοιχες δεσμεύσεις. Και δέσμευση δεν μπορεί να αποτελεί να διοχετεύσουμε την δύναμη μας σε πολιτικούς μηχανισμούς που θα απειλούν την Δημοκρατία μας.\nΔέσμευση αποτελεί να είμαστε συνεργάτες της Δημοκρατίας, αλλά και συνέταιροι στα κέρδη ή τις ζημίες.


Η Διεύθυνση και ο Σύλλογος Διδασκόντων του σχολείου μας, σας εύχονται Καλό Πάσχα.\nΕνόψει της λειτουργίας της εφαρμογής e-εγγραφές για την υποβολή των ηλεκτρονικών αιτήσεων εγγραφής στην Α’ Λυκείου έχουν δοθεί στους μαθητές της Γ’ Γυμνασίου δύο εγγραφα (ένα με οδηγίες και μια Υπεύθυνη Δήλωση) για να ενημερωθείτε σχετικά. Ιδιαίτερη προσοχή θα πρέπει να δοθεί στην καταχώρηση των στοιχείων σας στην Υπέυθυνη Δήλωση. Τις Υπεύθυνες Δηλώσεις θα τις […]\nΟι μαθητές του Β4 επισκέφθηκαν τοΥπουργείο Παιδείας και Θρησκευμάτων όπου παρακολούθησαν δύο προγράμματα πάνω στα θέματα των πειραμάτων με απλά υλικά και της προστασία στο διαδίκτυο.Κατά την μεταφορά, παρουσίαση και επιστροφή τηρήθηκαν όλα τα απαραίτητα μέτρα προστασίας κατά του covid-19. Έχοντας ολοκληρώσει το πρόγραμμα ο καθηγητής της Σχολής Καλών Τεχνών κ. Εξαρχος ξενάγησε τους μαθητές […]\nΤην άνοιξη η εικόνα του ουρανού αλλάζει έντονα σε σχέση με το χειμώνα. Ο Λέοντας, ένας μεγαλοπρεπής αστερισμός που η παρουσία του σηματοδοτεί την αρχή της άνοιξης είναι ορατός το Μάρτιο και τον Απρίλιο. Με μια μικρή ομάδα της περιβαλλοντικής αποφασίσαμε την Παρασκευή 9-4-2022 στις 21:00 να τον αναζητήσουμε μακριά από τα φώτα της πόλης μας […]\nΑπρ 22 08\nΣήμερα Παρασκευή 8-04-2022 η εθελοντική ομάδα του σχολείου μας ασχολήθηκε με τον σχολικό κήπο. Φύτεψαν, κλάδεψαν και ομόρφυναν το χώρο του κήπου. Συγχαρητήρια στους μαθητές και σε όλους τους εμπλεκόμενους που προσπαθούν να βελτιώσουν το χώρο του σχολείου μας.\nΣτο πλαίσιο του πολιτιστικού προγράμματος του σχολείου μας, η θατρική ομάδας μας συμμετείχε στο διαγωνισμό «Μαθαίνοντας την επιστήμη μέσα από το θέατρο» της Science View σε συνεργασία με την Ελληνογερμανική Αγωγή και την παιδαγωγική/επιστημονική υποστήριξη του Εθνικού και Καποδιστριακού Πανεπιστημίου Αθηνών ( Ευρωπαϊκά Έργα OSOS και CASE), με το έργ0 «Κατ’ εικόνα και καθ’ ομοίωσιν» […]


Θερινή κατασκήνωση από την ΙΜ Μεγαλόπολης και Γόρτυνος - Καφενείο Μεγαλόπολης\nΑρχική ΑΡΘΡΑ Θερινή κατασκήνωση από την ΙΜ Μεγαλόπολης και Γόρτυνος\nΘερινή κατασκήνωση από την ΙΜ Μεγαλόπολης και Γόρτυνος\nΑγαπητοί γονείς και παιδιά της Μητροπόλεώς μας. Πέρσι το καλοκαίρι, για πρώτη φορά, με την ευλογία του Σεβασμιωτάτου Μητροπολίτου μας κ.κ. Ιερεμία, πραγματοποιήθηκε μία περίοδος κατασκηνώσεως για τα παιδιά της Μητροπόλεώς μας. Και φέτος, σας καλούμε, να συμμετάσχετε στην θερινή κατασκηνωτική περίοδος της Μητροπόλεως, η οποία θα πραγματοποιηθεί στην «Χρυσή Άμμο». Η περίοδος θα είναι από 24 Αυγούστου έως και 4 Σεπτεμβρίου. Οι προϋποθέσεις συμμετοχής αναγράφονται κατωτέρω.\nΓΙΑ ΟΠΟΙΑΔΗΠΟΤΕ ΠΛΗΡΟΦΟΡΙΑ, ΒΟΗΘΕΙΑ,ΕΡΩΤΗΣΗ ΕΙΜΑΣΤΕ ΣΤΗ ΔΙΑΘΕΣΗ ΣΑΣ ΣΤΑ ΤΗΛΕΦΩΝΑ ΜΗΤΡΟΠΟΛΕΩΣ : 6937619333, 6988686489.\n1. ΕΧΟΥΝ ΛΑΒΕΙ ΕΠΙΔΟΜΑ ΑΝΕΡΓΕΙΑΣ ΤΟΥΛΑΧΙΣΤΩΝ 2 ΜΗΝΕΣ ΚΑΤΑ ΤΟ ΕΤΟΣ 2017.\n2. ΕΧΟΥΝ ΣΥΝΕΧΟΜΕΝΗ ΑΝΕΡΓΙΑ ΣΤΟ ΜΗΤΡΩΟ ΤΟΥ ΟΑΕΔ ΑΠΟ 4 ΕΩΣ 36 ΜΗΝΕΣ ΜΕΧΡΙ ΣΗΜΕΡΑ.\n3. ΕΙΝΑΙ ΕΡΓΑΖΟΜΕΝΟΙ ΑΛΛΑ ΤΟ ΕΤΗΣΙΟ ΟΙΚΟΓΕΝΕΙΑΚΟ ΕΟΣΟΔΗΜΑ ΑΠΟ ΚΑΘΕ ΠΗΓΗ ΔΕΝ ΞΕΠΕΡΝΑ ΤΙΣ 28.000 ΕΥΡΩ ΣΥΜΦΩΝΑ ΜΕ ΤΟ ΤΕΛΕΥΤΑΙΑ ΕΚΚΑΘΑΡΙΣΤΙΚΟ ΤΟΥΣ.\nΤΑ ΠΑΙΔΙΑ ΑΝΩ ΤΩΝ 16 ΕΤΩΝ ΝΑ ΠΡΟΣΕΛΘΟΥΝ ΣΤΗ ΜΗΤΡΟΠΟΛΗ ΝΑ ΠΛΗΡΟΦΟΡΗΘΟΥΝ ΓΙΑ ΤΟΝ ΤΡΟΠΟ ΤΗΣ ΣΥΜΕΤΟΧΗΣ ΤΟΥΣ ΣΤΟ ΠΡΟΓΡΑΜΜΑ.\nΠροηγούμενο άρθροΝ. Καραθανασόπουλος: Οι εργαζόμενοι να μην αποδεχτούν την ιδιωτικοποίηση\nΕπόμενο άρθροΣυνταξιούχοι Δ.Ε.Η. Μεγαλόπολης: Όχι στο ξεπούλημα των μονάδων και των Ορυχείων


Εγκατάσταση δορυφορικού πιάτου Παλαιό Ψυχικό | keraies-tv.eu\nΕγκατάσταση δορυφορικού πιάτου Παλαιό Ψυχικό\nΕγκατάσταση δορυφορικού πιάτου Παλαιό Ψυχικό. Εγκατάσταση OTE TV / NOVA από εξουσιοδοτημένο τεχνικό. Αναλαμβάνουμε την τοποθέτηση και εγκατάσταση δορυφορικού πιάτου στην περιοχή Παλαιό Ψυχικό Αττικής.Η εγκατάσταση περιλαμβάνει όλη την διαδικασία στήριξης του δορυφορικού πιάτου έως και τον τελικό έλεγχο του αποκωδικοποιητή σε λειτουργία. Τοποθετούμε το δορυφορικό πιάτο σε κατάλληλο σημείο για καλύτερη και ποιοτική λήψη σε τοίχο, κάγκελο ή στο δάπεδο. Ακολουθεί το πέρασμα των καλωδίων με τρόπο ώστε να παρουσιάζουν ένα καλαίσθητο αποτέλεσμα στην οπτική του κτιρίου. Στόχος μας, όσο το δυνατόν μας επιτρέπεται, η καλωδίωση να περάσει από σημεία τέτοια που θα την καθιστούν “αόρατη”. Η στόχευση το δορυφόρου γίνεται με ψηφιακό πεδιόμετρο τελευταίας τεχνολογίας ώστε να εξασφαλίσουμε την καλύτερη δυνατή λήψη σε ισχύ και ποιότητα σήματος. Η εγκατάσταση ολοκληρώνεται με την τοποθέτηση του δορυφορικού δέκτη και την ρύθμιση των καναλιών.


Περισσότεροι Πολύτιμοι Λίθοι\nΓενικότερα ως πολύτιμοι λίθοι χαρακτηρίζονται διάφορα ορυκτά τα οποία συγκεντρώνουν ορισμένες ιδιότητες όπως λάμψη, αντοχή και σπανιότητα. Οι πολύτιμοι λίθοι χρησιμοποιούνται κυρίως στην κοσμηματοποιία λόγω της εντυπωσιακής τους όψης.\nΗ φύση δημιουργεί πλήθος πετρωμάτων και πολύτιμων ορυκτών.\nΤο διαμάντι είναι ο βασιλιάς των πολύτιμων λίθων και η πιο εμπορική πέτρα της σύγχρονης οικονομίας. Πρόκειται για το πιο σκληρό υλικό που υπάρχει στον κόσμο και η αξία του μπορεί να εκτοξευθεί αναλόγως με τα χαρακτηριστικά του. Δείτε ποιοι παράγοντες επηρεάζουν την τιμή του διαμαντιού.\nΕκτός από τους παραπάνω πολύτιμους λίθους υπάρχουν κι άλλοι, χαμηλότερης αξίας που όμως χρησιμοποιούνται ευρέως στην κοσμηματοποιία και έχουν ζήτηση σε αγοραπωλησίες πολύτιμων λίθων.\nΧαλαζίας ροζ (Rose quartz)\nΌλοι οι πολύτιμοι λίθοι, είτε οι πιο γνωστοί είτε οι λιγότερο εμπορικοί, έχουν αξία.\nΔίνουμε πάντοτε τις πιο υψηλές τιμές στην αγορά πολύτιμων λίθων. Ελάτε να μας γνωρίσετε!\nΣε περίπτωση συναλλαγής, είναι απαραίτητο να έχετε μαζί σας την αστυνομική ταυτότητα ή το διαβατήριο σας .\nΦόρμα εκτίμησης πολύτιμων λίθων\nΥπάρχει πιστοποιητικό για τους πολύτιμους λίθους


ΚΕΦΑΛΑΙΟ Α' ΣΥΣΤΑΣΗ ΕΠΩΝΥΜΙΑ ΣΚΟΠΟΙ - ΜΕΣΑ ΔΡΑΣΗΣ ΣΦΡΑΓΙΔΑ - ΕΜΒΛΗΜΑ - PDF\nDownload "ΚΕΦΑΛΑΙΟ Α' ΣΥΣΤΑΣΗ ΕΠΩΝΥΜΙΑ ΣΚΟΠΟΙ - ΜΕΣΑ ΔΡΑΣΗΣ ΣΦΡΑΓΙΔΑ - ΕΜΒΛΗΜΑ"\n1 1 ΚΕΦΑΛΑΙΟ Α' ΣΥΣΤΑΣΗ ΕΠΩΝΥΜΙΑ ΣΚΟΠΟΙ - ΜΕΣΑ ΔΡΑΣΗΣ ΣΦΡΑΓΙΔΑ - ΕΜΒΛΗΜΑ Άρθρο 1ο ΣΥΣΤΑΣΗ - ΕΠΩΝΥΜΙΑ Ιδρύεται Σωματείο με έδρα την Αθήνα και με την επωνυμία ΕΝΩΣΗ ΕΛΕΓΚΤΩΝ ΕΝΑΕΡΙΑΣ ΚΥΚΛΟΦΟΡΙΑΣ ΕΛΛΑΔΟΣ (Ε.Ε.Ε.Κ.Ε.). Το Σωματείο μπορεί να εμφανίζεται, όταν αυτό απαιτείται και με την αγγλόγλωσση επωνυμία AIR TRAFFIC CONTROLLERS ASSOCIATION OF GREECE (G.A.T.C.Α.). Άρθρο 2ο ΣΚΟΠΟΙ Σκοποί της Ένωσης είναι : α) Η συνένωση όλων, όσων ασκούν το επάγγελμα του Ελεγκτή Εναέριας Κυκλοφορίας στην Ελλάδα, για χάρη της προαγωγής και της συνεχούς ανάπτυξης της Αεροπλοΐας και του επαγγέλματος του Ελεγκτή Εναέριας Κυκλοφορίας. Η διατήρηση των μελών του Σωματείου, σε τέτοιο επιστημονικό και επαγγελματικό επίπεδο, ώστε να ανταποκρίνονται στις απαιτήσεις των μεταφορικών αναγκών (Εθνικών και Διεθνών), της Εθνικής Οικονομίας, της Εθνικής Άμυνας και της ευημερίας της Ελλάδας. β) Η εδραίωση, η εξύψωση και η προβολή του επαγγέλματος του Ελεγκτή Εναέριας Κυκλοφορίας. γ) Η συνδρομή και η συμβολή στην ανάπτυξη ασφαλών και εύρυθμων συστημάτων Ελέγχου Εναέριας Κυκλοφορίας. δ) Η προαγωγή της επαγγελματικής ικανότητας και μόρφωσης των Ελεγκτών Εναέριας Κυκλοφορίας.\n2 2 ε) Η ανάπτυξη του πνεύματος της συναδέλφωσης και της αλληλεγγύης μεταξύ των Ελεγκτών Εναέριας Κυκλοφορίας. στ) Η προαγωγή, προστασία διαφύλαξη και διεκδίκηση των κοινών επαγγελματικών, ασφαλιστικών, οικονομικών και επιστημονικών συμφερόντων των μελών του Σωματείου. ζ) Η επικοινωνία και η συνεργασία με Υπηρεσίες, Οργανώσεις και Οργανισμούς κάθε είδους, στην ημεδαπή και την αλλοδαπή, ιδιαίτερα δε με την Διεθνή Οργάνωση Πολιτικής Αεροπορίας (Ι CΑΟ), καθώς και η συμμετοχή σε συσκέψεις, συνέδρια, συγκεντρώσεις και παρεμφερείς εκδηλώσεις, που πραγματοποιούνται από αυτούς, σχετικές με την Αεροπλοϊα ή την Ένωση. η) Η δημιουργία ειδικού κεφαλαίου από εισφορές των εργαζομένων, που ανήκουν στη δύναμη της Ε.Ε.Ε.Κ.Ε., καθώς και από άλλες νόμιμες πηγές εσόδων, προκειμένου να καταβάλλεται επικουρική αποζημίωση στους εξερχόμενους από το επάγγελμα, ή σε περίπτωση θανάτου, στα μέλη των οικογενειών, καθώς και άλλες παροχές αλληλεγγύης της αλληλοβοήθειας, σύμφωνα με τους όρους και τις προϋποθέσεις που θα καθορίσει ειδικός κανονισμός λειτουργίας και παροχών. θ) Η εκπόνηση μελετών και υλοποίηση πάσης φύσεως έργων και δράσεων που συμβάλουν στην προαγωγή, ανάπτυξη και ανάδειξη του επαγγέλματος του Ελεγκτή Εναέριας Κυκλοφορίας και γενικότερα της αεροναυτιλίας, της ασφάλειας των πτήσεων και της ποιότητας των υπηρεσιών Εναέριας Κυκλοφορίας. Ο κανονισμός αυτός ψηφίζεται και τροποποιείται από τη Γενική Συνέλευση των μελών της Ε.Ε.Ε.Κ.Ε., στην οποία απαιτείται η αντίστοιχη παρουσία και πλειοψηφία που προβλέπει το καταστατικό για την έγκριση και τροποποίησή του. Άρθρο 3ο ΜΕΣΑ ΔΡΑΣΗΣ Η Ένωση επιτυγχάνει τους σκοπούς της με κάθε νόμιμο μέσο. Ειδικότερα και ενδεικτικά αναφέρονται : α) Η διαπραγμάτευση, για την επίλυση των προβλημάτων των μελών της, με κάθε αρμόδια αρχή η Οργανισμό Ελληνικό, Διεθνή ή Διακρατικό.\n3 3 β) Η ενεργητική συμμετοχή, μέσω των νομίμων εκπροσώπων της, στα κέντρα λήψης αποφάσεων, που αφορούν τα μέλη της. γ) Η συμμετοχή στην διεξαγωγή διαπραγματεύσεων, για την κατάρτιση και υπογραφή Εθνικών Συλλογικών Συμβάσεων Εργασίας, μετά από απόφαση κι εξουσιοδότηση Γενικής συνέλευσης. δ) Η συνεργασία με άλλα Σωματεία με παρεμφερείς σκοπούς. ε) Η απόκτηση επιστημονικών οργάνων, συσκευών, ειδικών συγγραμμάτων, βιβλιοθηκών, και κάθε αναγκαίου υλικού μέσου. στ) Οι συγκεντρώσεις ειδικών Η συνδρομή ειδικών, τεχνικών και επιστημόνων. επιστημονικών συμβούλων. ζ) ΟΙ οργανώσεις διαλέξεων και γενικά κοινωνικών εκδηλώσεων. η) Η έκδοση βιβλίων, περιοδικών, δελτίων και λοιπών εντύπων. θ) Η αποστολή συνέδρων, ή αντιπροσωπειών σε Εθνικά και Διεθνή Συνέδρια, διασκέψεις, εκθέσεις και άλλες συναφείς εκδηλώσεις. ι) Η συμμετοχή της Ένωσης σε Εθνικές και Διεθνείς Ομοσπονδίες Συλλόγων ή Οργανώσεων, οι οποίες ενδιαφέρονται ή συμβάλλουν στην επίτευξη των σκοπών της Ένωσης ή συναφών σκοπών. κ) Κάθε παράλληλη δράση για την επίτευξη των σκοπών της Ε.Ε.Ε.Κ.Ε. λ) Η διενέργεια FORUM, σεμιναρίων, συνεδρίων, ημερίδων και γενικά πάσης φύσεως εκδηλώσεων. Άρθρο 4ο ΣΦΡΑΓΙΔΑ - ΕΜΒΛΗΜΑ Η Ένωση έχει σφραγίδα κυκλική, η οποία φέρει περιφερειακά την επωνυμία της Ένωσης, την περιβάλλει δακτύλιος ο οποίος αποτελείται από μαίανδρο και την σύντμηση Ε.Ε.Ε.Κ.Ε., στο μέσο δε, περιέχει απεικόνιση οφθαλμού ο οποίος παρακολουθεί ιπτάμενο αεροσκάφος. Εκτός από αυτή τη σφραγίδα, η Ένωση μπορεί να χρησιμοποιεί σφραγίδα με τις ίδιες απεικονίσεις και με ξενόγλωσση μετάφραση των ανωτέρω ελληνικών λέξεων.\n4 4 ΚΕΦΑΛΑΙΟ Β ΜΕΛΗ : ΕΙΣΟΔΟΣ ΑΠΟΧΩΡΗΣΗ ΔΙΑΓΡΑΦΗ-ΔΙΚΑΙΩΜΑΤΑ ΥΠΟΧΡΕΩΣΕΙΣ - ΠΕΙΘΑΡΧΙΚΕΣ ΠΟΙΝΕΣ Άρθρο 5 ΜΕΛΗ ΕΙΣΟΔΟΣ ΜΕΛΩΝ Τα μέλη της Ένωσης διακρίνονται σε ενεργά, μη ενεργά και επίτιμα. α) ΕΝΕΡΓΑ ΜΕΛΗ Ενεργά μέλη μπορούν να γίνουν όλοι, όσοι ανήκουν στον Κλάδο Ελεγκτών Εναέριας Κυκλοφορίας της Υ.Π.Α. ή υπηρετούν σ' αυτόν. β) ΜΗ ΕΝΕΡΓΑ ΜΕΛΗ Μη ενεργά μέλη μπορούν να γίνουν όλα τα συνταξιοδοτηθέντα μέλη του κλάδου, όσοι απέκτησαν πτυχίο Ελεγκτή Εναέριας Κυκλοφορίας ημεδαπής ή αλλοδαπής προέλευσης, εφ' όσον δεν έχουν πλέον τα προσόντα που αναφέρονται στην ανωτέρω (α) παράγραφο. γ) Το υποψήφιο μέλος εγγράφεται στην Ένωση μετά από αίτησή του που υποβάλει στο Διοικητικό Συμβούλιο. Στην αίτηση αυτή, το υποψήφιο μέλος δηλώνει τα στοιχεία της ταυτότητάς του, την ακριβή διεύθυνσή του, την ιδιότητά του και ότι αποδέχεται ανεπιφύλακτα τις διατάξεις του καταστατικού και τις νόμιμες αποφάσεις της Γενικής Συνέλευσης. Το Διοικητικό Συμβούλιο, μετά από εισήγηση του Γενικού Γραμματέα, αποφαίνεται εντός 30 ημερών για την αποδοχή ή μη της αίτησης εγγραφής μέλους. Σε περίπτωση δε απορριπτικής αποφάσεως, αποφαίνεται, τελεσίδικα, μετά από αίτηση του ενδιαφερομένου προς το Διοικητικό Συμβούλιο, η πρώτη, μετά την ανωτέρω απόρριψη, (τακτική ή έκτακτη) Γενική Συνέλευση. Η ιδιότητα του μέλους είναι ανεπίδεκτη αντιπροσωπεύσεως και δεν μεταβιβάζεται ούτε κληρονομείται.\n5 5 δ) ΕΠΙΤΙΜΑ ΜΕΛΗ. Επίτιμα μέλη ανακηρύσσονται, με απόφαση της Γενικής Συνέλευσης, μετά από πρόταση του Διοικητικού Συμβουλίου, όσοι προσέφεραν εξαιρετικές υπηρεσίες για την Αεροπλοϊα και για την πραγματοποίηση των σκοπών της Ένωσης. Άρθρο 6ο ΑΠΟΧΩΡΗΣΗ - ΔΙΑΓΡΑΦΗ ΜΕΛΩΝ Η ιδιότητα του μέλους παύει να ισχύει όταν το μέλος αποχωρήσει εκουσίως, διαγραφεί ή αποβιώσει. Κάθε μέλος, ενεργό ή μη ενεργό, μπορεί να αποχωρήσει από την Ένωση, αφού υποβάλλει σχετική αίτηση προς το Διοικητικό Συμβούλιο, αφού όμως καταβάλλει προηγουμένως, όπως είναι υποχρεωμένο, τις τυχόν οφειλές του προς την Ένωση, μέχρι την ημερομηνία της αιτήσεώς του για την διαγραφή. Μέλος της Ένωσης το οποίο ενεργεί με οποιονδήποτε τρόπο εναντίον των σκοπών, οι οποίοι αναφέρονται στο παρόν καταστατικό, ή δεν συμμορφώνεται με τις αποφάσεις της Γενικής Συνέλευσης ή του Διοικητικού Συμβουλίου, ή μέλος το οποίο έγινε αιτία για παραβίαση, δια πράξεων ή παραλείψεων, κάποιας από τις διατάξεις της νομοθεσίας περί σωματείων, διαγράφεται από την Ένωση, μετά από απόφαση του Διοικητικού Συμβουλίου. Η ανωτέρω απόφαση του Διοικητικού Συμβουλίου λαμβάνεται μετά από προηγούμενη έγγραφη κλήση σε απολογία του υπό διαγραφή μέλους και κοινοποιείται εγγράφως σε αυτό. Μέλος, το οποίο καθυστερεί την συνδρομή του πάνω από έτος διαγράφεται χωρίς άλλη περαιτέρω ειδοποίηση, μετά από απόφαση του Διοικητικού Συμβουλίου. Μέλος, το οποίο διαγράφηκε, σύμφωνα με τα ανωτέρω, μπορεί να γνωστοποιήσει εγγράφως προς στο Δ.Σ την διαφωνία του, εντός 10 ημερών και αποφαίνεται επί της διαγραφής τελεσίδικα η πρώτη τακτική ή έκτακτη Γενική Συνέλευση με πλειοψηφία εντπροσφύγει στην πρώτη μετά την διαγραφή Γενική\n6 6 Συνέλευση, η οποία και θα αποφασίσει τελεσίδικα για την διαγραφή. Η απόφαση για διαγραφή λαμβάνεται με πλειοψηφία των ¾ των παρόντων, άλλως θεωρείται οριστικά διαγραμμένο. Με την απόφαση του Δ.Σ περί διαγραφής αναστέλλεται η ιδιοτητα του μέλους, μέχρι να κρίνει η Γενική Συνέλευση. Η διαγραφή μπορεί να είναι εξάμηνη, ετήσια, ή και οριστική. Μέλος, που διαγράφεται, μπορεί να επανεγγραφεί κατά την διαδικασία του άρθρου 5, μετά την παρέλευση της περιόδου διαγραφής που επιβλήθηκε και πριν της περιόδου αυτής, αν στο μεταξύ, κατά την κρίση της Γενικής Συνέλευσης, εξέλιπαν οι λόγοι που την επέβαλαν. Μέλος της Ένωσης το οποίο αποχωρεί ή διαγράφεται, με οποιονδήποτε τρόπο, δεν διατηρεί δικαιώματα επί της περιουσίας της Ένωσης. Ενεργό μέλος το οποίο αποχωρεί από τον Κλάδο Εναέριας Κυκλοφορίας για οποιονδήποτε λόγο, διαγράφεται από ως ενεργό μέλος. Μπορεί όμως, κατόπιν αιτήσεώς του, να παραμείνει στην Ένωση, ως μη ενεργό μέλος, εφ' όσον διατηρεί τις προϋποθέσεις του τα αναφερόμενα στο άρθρου 5 περί μη ενεργών μελών, προσόντα. Άρθρο 7ο ΔΙΚΑΙΩΜΑΤΑ ΤΩΝ ΜΕΛΩΝ α) Τα ενεργά μέλη, τα οποία έχουν εκπληρώσει τις ταμιακές υποχρεώσεις τους, έχουν το δικαίωμα του εκλέγειν. Έχουν επίσης και το δικαίωμα του εκλέγεσθαι, με την προϋπόθεση να έχουν θητεία δύο ετών ως ενεργά μέλη. Δεν μπορούν να εκλεγούν μέλη του Διοικητικού Συμβουλίου ή της Εξελεγκτικής Επιτροπής, οι τελούντες υπό δικαστική αντίληψη ή απαγόρευση και όσοι μετέχουν σε Διοίκηση άλλων συναφών συλλόγων, εκτός εάν οι τελευταίοι έχουν ειδική άδεια προς τούτο από το Διοικητικό Συμβούλιο. Τα ενεργά μέλη της Ένωσης δεν μπορούν να μετέχουν ως μέλη σε άλλους συναφείς συλλόγους, εκτός εάν τα τελευταία έχουν ειδική άδεια προς τούτο από το Δ.Σ β) Όλα τα ενεργά μέλη δικαιούνται να απολαμβάνουν κάθε ωφέλεια και\n7 7 εξυπηρέτηση, η οποία επιδιώκεται νόμιμα από την Ένωση. Δικαιούνται επίσης να συμμετέχουν σε όλες τις συγκαλούμενες Γενικές Συνελεύσεις, τακτικές ή έκτακτες, καθώς και σε οποιασδήποτε μορφής εκδηλώσεις της Ένωσης, να ελέγχουν την Διοίκηση της Ένωσης, να εκφέρουν ελεύθερα την γνώμη τους για κάθε θέμα το οποίο έχει σχέση ή αφορά τα συμφέροντα, τους σκοπούς, τις επιδιώξεις και την εν γένει δραστηριότητα της Ένωσης. γ) Τα μη ενεργά μέλη, τα οποία έχουν εκπληρώσει τις ταμιακές τους υποχρεώσεις, καθώς και τα επίτιμα μέλη δικαιούνται να παρίστανται στις Γενικές Συνελεύσεις, χωρίς δικαίωμα ψήφου. Επιδιώξεις και γενικά εκδηλώσεις μελών, οι οποίες είναι σύμφωνες με τους σκοπούς του παρόντος καταστατικού, θα έχουν την αμέριστη συμπαράσταση της Ε.Ε.Ε.Κ.Ε. Επίσης τα ανωτέρω μέλη δικαιούνται να συμμετέχουν στις εκδηλώσεις της Ένωσης και να χρησιμοποιούν τα μέσα αυτής. Άρθρο 8ο ΥΠΟΧΡΕΩΣΕΙΣ ΜΕΛΩΝ Κάθε μέλος είναι υποχρεωμένο να καταβάλλει το ποσό που έχει ορισθεί για την εγγραφή του και την εκάστοτε μηνιαία συνδρομή του τακτικά. Όλα τα ενεργά μέλη της Ένωσης καταβάλλουν : 1) εφάπαξ ποσό ευρώ 50, για δικαίωμα εγγραφής και 2) μηνιαία εισφορά, το ύψος των οποίων καθορίζει η Γενική Συνέλευση. Σε εξαιρετικές επείγουσες όμως περιπτώσεις μπορεί και το Διοικητικό Συμβούλιο να λάβει απόφαση για την επιβολή εκτάκτου εισφοράς. Τα μη ενεργά μέλη καταβάλλουν το μισό των αντιστοίχων ποσών που έχουν ορισθεί για τα ενεργά μέλη. Η Γενική Συνέλευση μπορεί επίσης να καθορίζει έκτακτες εισφορές ανάλογα τις ανάγκες της Ένωσης. Όλα τα μέλη είναι υποχρεωμένα να συμμορφώνονται με τις διατάξεις του καταστατικού και τους κανονισμούς της Ένωσης, με τις αποφάσεις των Γενικών Συνελεύσεων και του Διοικητικού Συμβουλίου και με τις διατάξεις της νομοθεσίας περί σωματείων, να προσφέρουν τις υπηρεσίες τους στην Ένωση και να συμβάλλουν στην πραγματοποίηση των σκοπών και των επιδιώξεών της.\n8 8 Τα ενεργά μέλη είναι υποχρεωμένα να συμμετέχουν ανελλιπώς στις τακτικές και έκτακτες Γενικές Συνελεύσεις ή σε οποιεσδήποτε εκδηλώσεις της Ένωσης. Άρθρο 9ο ΠΕΙΘΑΡΧΙΚΕΣ ΠΟΙΝΕΣ Το Διοικητικό Συμβούλιο, σε περίπτωση παραπτώματος των μελών της Ένωσης μπορεί να επιβάλλει σ' αυτά τις ακόλουθες ποινές: 1) Tη ποινή της εγγράφου επιπλήξεως: α) στο μέλος που δεν έχει καταβάλλει τις συνδρομές επί έξι συνεχείς μήνες, β) στο μέλος που αδικαιολόγητα αποφεύγει την εκπλήρωση των υποχρεώσεων του προς την Ένωση ή στο μέλος που απουσιάζει αδικαιολόγητα από τις Γενικές Συνελεύσεις ή συγκεντρώσεις των μελών της Ένωσης, γ) στο μέλος που δεν συμμορφώνεται στις αποφάσεις της Γενικής Συνέλευσης ή του Διοικητικού Συμβουλίου. 2) Την ποινή της διαγραφής (εξάμηνη, ετήσια ή οριστική) για τους λόγους που αναφέρονται στο άρθρο 6 του παρόντος. Πριν από την επιβολή κάθε πειθαρχικής ποινής, το υπό κατηγορία μέλος καλείται εγγράφως από το Διοικητικό Συμβούλιο σε έγγραφη απολογία, η οποία υποβάλλεται σε αυτό σε αποκλειστική προθεσμία δέκα πέντε (15) ημερών από την κλήση, διαφορετικά δεν λαμβάνεται υπόψη.\n9 9 ΚΕΦΑΛΑΙΟ Γ' ΠΟΡΟΙ ΔΙΑΧΕΙΡΙΣΗ ΒΙΒΛΙΑ ΚΑΙ ΣΤΟΙΧΕΙΑ Άρθρο 10 ΠΟΡΟΙ ΔΙΑΧΕΙΡΙΣΤΙΚΟ ΕΤΟΣ Πόροι της Ένωσης είναι : 1) το δικαίωμα εγγραφής, 2) οι μηνιαίες συνδρομές των μελών, 3) κάθε πρόσοδος της περιουσίας της Ένωσης (π.χ. τόκοι καταθέσεων κλπ), 4) έκτακτοι πόροι, όπως, έκτακτες προσφορές από μέλη του Σωματείου ή τρίτους, έκτακτες εισφορές υποχρεωτικές για τα μέλη, για την ενίσχυση του έργου της Ένωσης, η οποία καθορίζεται από απόφαση της Γενικής Συνέλευσης, έσοδα από οργάνωση εορταστικών εκδηλώσεων, εκδρομών, χοροεσπερίδων κλπ, κάθε ποσό που προέρχεται από δωρεές ή κληροδοτήματα, από επιδοτήσεις, από συμμετοχή σε εθνικά και κοινοτικά προγράμματα, από χορηγίες, από δημόσιους ή ιδιωτικούς φορείς. Το Διοικητικό Συμβούλιο αποφασίζει για μετά από έγκριση της Γενικής Συνέλευσης, αποφασίζει το ύψος της μηνιαίας συνδρομής των μελών, καθώς και του δικαιώματος εγγραφής, καθώς επίσης και τον τρόπο είσπραξης των ανωτέρω συνδρομών. Άρθρο 11ο ΔΙΑΧΕΙΡΙΣΗ Τα κεφάλαια και εν γένει η περιουσία της Ένωσης διατίθενται μόνο κατόπιν αιτιολογημένης απόφασης του Διοικητικού Συμβουλίου, η οποία καταχωρείται στα πρακτικά και μόνο για την εξυπηρέτηση των σκοπών, που ορίζεται στο Καταστατικό.\n10 10 Το Διαχειριστικό έτος αρχίζει την 1η Ιανουαρίου και λήγει την 31η Δεκεμβρίου κάθε έτους. Ο προϋπολογισμός, ο ισολογισμός και ο απολογισμός συντάσσονται για κάθε έτος. Η Ένωση διατηρεί λογαριασμό σε κάποιο από τα υποκαταστήματα της Αθήνας, των Τραπεζών ή του Ταχυδρομικού Ταμιευτηρίου, στον οποίο κατατίθεται κάθε ταμιακό υπόλοιπο που υπερβαίνει τα χίλια (1.000) ευρώ. Άρθρο 12ο ΒΙΒΛΙΑ ΚΑΙ ΣΤΟΙΧΕΙΑ Η Ένωση τηρεί τα ακόλουθα βιβλία : 1) Βιβλίο Μητρώου μελών, όπου θα αναγράφονται αριθμημένα, κατά σειρά εγγραφής, το ονοματεπώνυμο, ο αριθμός δελτίου αστυνομικής ταυτότητας, η διεύθυνση κατοικίας, ο χώρος εργασίας, η μονάδα στην οποία υπηρετεί και η χρονολογία εγγραφής και τυχόν διαγραφής του κάθε μέλους. 2) Βιβλίο Πρακτικών Συνεδριάσεων του Διοικητικού Συμβουλίου, όπου θα αναγράφονται τα πρακτικά των συνεδριάσεων του Διοικητικού Συμβουλίου. 3) Βιβλίων Πρακτικών Γενικών Συνελεύσεων, όπου θα αναγράφονται τα πρακτικά των Γενικών Συνελεύσεων. 4) Βιβλίο Ταμείου, όπου θα αναγράφονται, κατά χρονολογική σειρά, οι εισπράξεις, οι συνδρομές και τα έξοδα της Ένωσης. 5) Βιβλίο Περιουσίας, όπου θα καταγράφονται όλα τα κινητά και ακίνητα περιουσιακά στοιχεία της Ένωσης. 6) Πρωτόκολλο εισερχομένων και εξερχομένων εγγράφων και 7) Κάθε άλλο βιβλίο που αποφασίζει το Διοικητικό Συμβούλιο ότι πρέπει να τηρηθεί. Η Ένωση τηρεί επίσης γραμμάτια εισπράξεων και εντάλματα πληρωμών, τα οποία αριθμούνται και θεωρούνται από την Ελεγκτική Επιτροπή πριν από την χρησιμοποίησή τους.\n11 11 ΚΕΦΑΛΑΙΟ Δ' ΟΡΓΑΝΑ ΔΙΟΙΚΗΣΗΣ ΤΗΣ ΕΝΩΣΗΣ ΓΕΝΙΚΗ ΣΥΝΕΛΕΥΣΗ ΔΙΟΙΚΗΤΙΚΟ ΣΥΜΒΟΥΛΙΟ ΕΣΩΤΕΡΙΚΟΣ ΚΑΝΟΝΙΣΜΟΣ - ΠΡΟΕΔΡΟΣ Α ΑΝΤΙΠΡΟΕΔΡΟΣ Β ΑΝΤΙΠΡΟΕΔΡΟΣ -ΓΕΝΙΚΟΣ ΓΡΑΜΜΑΤΕΑΣ ΤΑΜΙΑΣ ΕΙΔΙΚΟΣ ΓΡΑΜΜΑΤΕΑΣ- ΥΠΕΥΘΥΝΟΣ ΔΗΜΟΣΙΩΝ ΣΧΕΣΕΩΝ-ΛΟΓΟΔΟΣΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ - ΕΛΕΓΚΤΙΚΗ ΕΠΙΤΡΟΠΗ ΕΦΟΡΕΥΤΙΚΗ ΕΠΙΤΡΟΠΗ ΑΣΥΜΒΙΒΑΣΤΟ ΑΠΟΖΗΜΙΩΣΕΙΣ ΑΝΤΙΠΡΟΣΩΠΟΙ-ΕΚΠΡΟΣΩΠΟΙ ΤΗΣ ΕΝΩΣΗΣ ΣΤΟΥΣ ΠΕΡΙΦΕΡΕΙΑΚΟΥΣ ΑΕΡΟΛΙΜΕΝΕΣ Άρθρο 13ο ΟΡΓΑΝΑ ΔΙΟΙΚΗΣΗΣ Όργανα διοίκησης της Ένωσης με συγκεκριμένα καθήκοντα, δικαιώματα και υποχρεώσεις είναι: 1) η Γενική Συνέλευση, 2) το Διοικητικό Συμβούλιο, 3) η Ελεγκτική Επιτροπή, 4) η Κεντρική Εφορευτική Επιτροπή, 5) οι Τοπικές Εφορευτικές Επιτροπές. Άρθρο 14ο ΓΕΝΙΚΗ ΣΥΝΕΛΕΥΣΗ ΣΥΓΚΛΗΣΗ ΑΠΑΡΤΙΑ - ΑΠΟΦΑΣΕΙΣ\n12 12 Η Γενική Συνέλευση των μελών της Ένωσης αποτελεί το ανώτατο και κυρίαρχο όργανό της. Η Γενική Συνέλευση διακρίνεται σε τακτική και έκτακτη. Τακτική Συνέλευση γίνεται μία φορά το χρόνο κατά τον μήνα Ιανουάριο. Έκτακτη Γενική Συνέλευση γίνεται, όταν κρίνει αυτό απαραίτητο το Διοικητικό Συμβούλιο ή το ζητήσει το ένα πέμπτο (1/5) των ταμιακώς εντάξει μελών, με έγγραφη αίτησή τους προς το Διοικητικό Συμβούλιο, στην οποία θα πρέπει να αναφέρεται και τα προς συζήτηση θέματα. Σ' αυτή την περίπτωση ο Πρόεδρος του Διοικητικού Συμβουλίου είναι υποχρεωμένος να συγκαλέσει την Συνέλευση μέσα σε δέκα (10) το πολύ ημέρες, από την ημερομηνία υποβολής της αίτησης. Η Γενική Συνέλευση επιλέγει με φανερή ψηφοφορία τον Πρόεδρο και τον Γραμματέα της. Η Γενική Συνέλευση τακτική ή έκτακτη βρίσκεται σε απαρτία και συνεδριάζει έγκυρα, όταν παρευρίσκεται σε αυτήν το ένα τρίτο (1/3) τουλάχιστον των ταμιακώς εντάξει μελών της Ένωσης. Οι αποφάσεις της Γενικής Συνέλευσης λαμβάνονται με απόλυτη πλειοψηφία των παρόντων, εκτός από τα θέματα για τα οποία υπάρχει διαφορετική πρόβλεψη στο καταστατικό στα οποία ορίζεται αλλιώς στο παρόν καταστατικό. Σε περίπτωση μη απαρτίας, καλείται νέα Γενική Συνέλευση μέσα σε οκτώ (8) ημέρες με τα ίδια θέματα. Η απαρτία της Συνέλευσης αυτής δεν μπορεί να είναι κάτω από το ένα τέταρτο (¼) του όλου αριθμού των ταμιακώς εντάξει μελών. Εάν δεν υπάρχει απαρτία και σε αυτή την δεύτερη συνέλευση, καλείται τρίτη, μέσα σε διάστημα οκτώ (8) ημερών και στην οποία πρέπει να υπάρχει απαρτία με το ένα πέμπτο (1/5) του όλου αριθμού των ανωτέρω μελών, εφαρμοζόμενων αναλόγως των διατάξεων περί Σωματείων και του Αστικού Κώδικα. Για την λήψη όμως των αποφάσεων για τροποποίηση του καταστατικού ή για την διάλυση της Ένωσης απαιτείται η παρουσία τουλάχιστον των μισών (½) των μελών και πλειοψηφία των τριών τετάρτων (¾) των παρόντων. Οι προσκλήσεις για τις Γενικές Συνελεύσεις γίνονται από τον Πρόεδρο του Διοικητικού Συμβουλίου με την συνυπογραφή του Γενικού Γραμματέα, με την επιμέλεια του οποίου, κοινοποιούνται προς όλα τα μέλη, με τοιχοκόλληση, σε\n13 13 κατάλληλες εμφανείς θέσεις στους χώρους εργασίας στους οποίους εργάζονται τα μέλη της Ένωσης, δέκα (10) τουλάχιστον ημέρες πριν την ημερομηνία στην οποία ορίστηκε η Συνέλευση. Η πρόσκληση πρέπει να αναγράφει λεπτομερειακά τον τόπο και τον χρόνο της Συνέλευσης, καθώς και τα προς συζήτηση θέματα. Τοιχοκολλάται επίσης στον πίνακα ανακοινώσεων και στα γραφεία της Ένωσης. Άρθρο 15ο ΔΙΟΙΚΗΤΙΚΟ ΣΥΜΒΟΥΛΙΟ Η Ένωση διοικείται από το Διοικητικό Συμβούλιο, το οποίο αποτελείται από εννέα (9) τακτικά μέλη και πέντε (5) αναπληρωματικά, τα οποία εκλέγονται ανά διετία, με καθολική και μυστική ψηφοφορία των μελών, σύμφωνα με το νόμο. Το Διοικητικό Συμβούλιο, το οποίο έχει εκλεγεί με τον ανωτέρω τρόπο, συνέρχεται σε ολομέλεια, σε πρώτη συνεδρίαση, εντός δέκα (10) ημερών από την εκλογή του, με φροντίδα του συμβούλου ο οποίος έχει πλειοψηφήσει και εκλέγει μεταξύ των μελών του, τον Πρόεδρο, τον Α' Αντιπρόεδρο, τον Β' Αντιπρόεδρο, τον Γενικό Γραμματέα,και τον Ταμία, τον Ειδικό Γραμματέα και τον υπεύθυνο Δημοσίων σχέσεων. β) Το Διοικητικό Συμβούλιο συνεδριάζει τακτικά μία φορά τουλάχιστον κάθε εβδομάδα δεκαπέντε (7) ημέρες, έκτακτα δε, όσες φορές χρειασθεί ή εάν το ζητήσουν τρεις (3) τουλάχιστον σύμβουλοι με έγγραφη αίτησή τους, στην οποία πρέπει να αναφέρονται τα θέματα προς συζήτηση. Το Διοικητικό Συμβούλιο βρίσκεται σε απαρτία, εφ' όσον στην συνεδρίαση παρίστανται πέντε (5) τουλάχιστον μέλη του, οι δε αποφάσεις λαμβάνονται κατά πλειοψηφία των παρόντων και σε περίπτωση ισοψηφίας υπερισχύει η ψήφος του Προέδρου. γ) Το Διοικητικό Συμβούλιο διοικεί υπεύθυνα την Ένωση, βάσει των κειμένων νόμων και του καταστατικού και αποφασίζει για κάθε θέμα το οποίο αφορά την εκπλήρωση των επιδιωκόμενων σκοπών, διαχειρίζεται την περιουσία της Ένωσης, λαμβάνει όλα τα ενδεικνυόμενα μέτρα για την αντιμετώπιση και λύση όλων των ζητημάτων τα οποία αφορούν την Ένωση, αποφασίζει για αγωνιστικές εκδηλώσεις και απεργιακές κινητοποιήσεις της Ένωσης, σύμφωνα με τον νόμο,\n14 14 εκτελεί τις αποφάσεις της Γενικής Συνέλευσης και εφαρμόζει το Καταστατικό. Σε περίπτωση υποβολής αναφοράς αδικουμένου μέλους της Ένωσης, το Διοικητικό Συμβούλιο, στην πρώτη συνεδρίασή του μετά την υποβολή της ανωτέρω αναφοράς, οφείλει να την ελέγξει αυτήν και να αποφανθεί γι' αυτή και να ανακοινώσει την σχετική απόφασή του στον ενδιαφερόμενο, εγγράφως, εντός δεκαπέντε (15) ημερών. δ) Μέλος του Διοικητικού Συμβουλίου, το οποίο απουσιάζει αδικαιολόγητα σε πάνω από πέντε (5) συνεχόμενες συνεδριάσεις, αντικαθίσταται, μετά από απόφαση του Διοικητικού Συμβουλίου και με επιμέλεια του Προέδρου, με τον πρώτο κατά σειρά αναπληρωματικό σύμβουλο. Σε περίπτωση παραίτησης κάποιου μέλους του Διοικητικού Συμβουλίου, καλείται να το αναπληρώσει, με φροντίδα του Προέδρου, ο κατά σειρά εκλεγείς ως αναπληρωματικός στις εκλογές, σε περίπτωση δε που δεν υπάρχουν αναπληρωματικοί, θα το αναπληρώσει ο πρώτος κατά σειρά επιλαχών και εάν δεν υπάρχουν επιλαχόντες, συγκαλείται η Γενική Συνέλευση για να αποφασίσει για την εκλογή αντικαταστάτη του μέλους το οποίο παραιτήθηκε. ε) Το Διοικητικό Συμβούλιο, δύναται να ορίσει ως σύνδεσμο εάν χρειασθεί, ορίζει τον σύνδεσμο της Ένωσης με τους Διεθνείς Οργανισμούς και Διεθνείς Οργανώσεις, μέλος εκτός του Δ.Σ, το οποίο θα συνδράμει τον Β Αντιπρόεδρο και το οποίο θα λειτουργεί σύμφωνα με τις οδηγίες και αποφάσεις του Διοικητικού Συμβουλίου και θα λογοδοτεί σε αυτό. Άρθρο 16ο ΕΣΩΤΕΡΙΚΟΣ ΚΑΝΟΝΙΣΜΟΣ Το Διοικητικό Συμβούλιο της Ένωσης μπορεί να εκπονήσει εσωτερικό κανονισμό για την ρύθμιση θεμάτων τα οποία ανάγονται στην εσωτερική οργάνωση και λειτουργία της Ένωσης. Ο εσωτερικός αυτός κανονισμός υποβάλλεται για έγκριση σε στην Γενική Συνέλευση της Ένωσης και κατατίθεται αντίγραφο του, όπου ο νόμος ορίζει.\n15 15 Άρθρο 17ο ΠΡΟΕΔΡΟΣ Ο Πρόεδρος του Διοικητικού Συμβουλίου εκπροσωπεί την Ένωση εξωδίκως και ενώπιον των Δικαστηρίων, των κρατικών Αρχών και όλων γενικά των Οργανισμών της ημεδαπής και της αλλοδαπής, συγκαλεί, προεδρεύει και διευθύνει τις συνεδριάσεις του Διοικητικού Συμβουλίου, δίνει τον λόγο σε όσους το ζητούν κατά σειρά, κηρύσσει την έναρξη και τη λήξη των συζητήσεων και συνεδριάσεων του Διοικητικού Συμβουλίου, θέτει τα θέματα σε ψηφοφορία, εκτελεί τις αποφάσεις του Διοικητικού Συμβουλίου και των Γενικών Συνελεύσεων και υπογράφει μαζί με τον Γενικό Γραμματέα όλα τα έγγραφα και τα εντάλματα πληρωμής, μετά από προηγούμενη έγκριση του Διοικητικού Συμβουλίου. Κάθε επιτροπή, η οποία συστήνεται, σύμφωνα με τις διατάξεις του παρόντος και η οποία παρουσιάζεται για υπόθεση της Ένωσης ενώπιον οποιασδήποτε Αρχής, Οργανισμού ή προσώπου, πρέπει να είναι ειδικά εξουσιοδοτημένη με σχετικά έγγραφα από το Διοικητικό Συμβούλιο. Τον Πρόεδρο απόντα ή κωλυόμενο, αναπληρώνει ο Α' Αντιπρόεδρος. Άρθρο 18ο Α' ΑΝΤΙΠΡΟΕΔΡΟΣ Ο Α' Αντιπρόεδρος αναπληρώνει τον απόντα ή κωλυόμενο Πρόεδρο σε όλα εν γένει τα καθήκοντα και τα δικαιώματά του. Είναι υπεύθυνος για τους περιφερειακούς αερολιμένες Είναι υπεύθυνος για τις Δημόσιες Σχέσεις και την οργάνωση εκδηλώσεων της Ε.Ε.Ε.Κ.Ε. Είναι υπεύθυνος και για θέματα συνθηκών εργασίας (προγράμματα, άδειες κλπ). Τον Α' Αντιπρόεδρο, απόντα ή κωλυόμενο, αναπληρώνει ο Β' Αντιπρόεδρος.\n16 16 Άρθρο 19ο Β' ΑΝΤΙΠΡΟΕΔΡΟΣ Ο Β' Αντιπρόεδρος αναπληρώνει τον Α' Αντιπρόεδρο απόντα ή κωλυόμενο. Είναι υπεύθυνος για τους περιφερειακούς αερολιμένες και αρμόδιος για τις διεθνείς σχέσεις της Ένωσης με τους Διεθνείς Οργανισμούς..Τον Β' Αντιπρόεδρο, απόντα ή κωλυόμενο, αναπληρώνει ένας από τους Συμβούλους, τον οποίο ορίζει το Διοικητικό Συμβούλιο. Άρθρο 20ο ΓΕΝΙΚΟΣ ΓΡΑΜΜΑΤΕΑΣ Ο Γενικός Γραμματέας διευθύνει τα γραφεία της Ε.Ε.Ε.Κ.Ε., τηρεί την αλληλογραφία, φυλάσσει το αρχείο και τη σφραγίδα της Ένωσης, τηρεί το μητρώο των μελών καθώς και διοικητικά βιβλία. Συντάσσει τις ανακοινώσεις του Διοικητικού Συμβουλίου και υπογράφει μαζί με τον Πρόεδρο όλα τα έγγραφα της Ένωσης και τα εντάλματα πληρωμής. Καταρτίζει, μαζί με τον Πρόεδρο, την ημερήσια διάταξη κάθε συνεδρίασης του Διοικητικού Συμβουλίου και πληροφορεί το Διοικητικό Συμβούλιο για όλα τα θέματα. και τηρεί τα πρακτικά των συνεδριάσεων του Διοικητικού Συμβουλίου. Καταθέτει αρμοδίως τον εγκρινόμενο ισολογισμό και προϋπολογισμό κάθε έτους, καθώς και τον πίνακα των μελών της εκάστοτε Διοίκησης της Ένωσης μαζί με το επάγγελμα και την διεύθυνση κατοικίας τους και υποβάλλει προς την Εποπτεύουσα Αρχή τα οριζόμενα από τον νόμο στοιχεία. Τηρεί αρχείο δημοσιευμάτων σχετικών με την Ε.Ε.Ε.Κ.Ε. και ενημερώνει το Διοικητικό Συμβούλιο γι αυτά. Είναι υπεύθυνος για την έκδοση διαφόρων εντύπων και την κυκλοφορία τους. Τον Γενικό Γραμματέα απόντα ή κωλυόμενο αναπληρώνει ο Ειδικός Γραμματέας ένας από τους συμβούλους, τον οποίο ορίζει το Διοικητικό Συμβούλιο.\n17 17 Άρθρο 21ο ΤΑΜΙΑΣ Ο Ταμίας τηρεί το Βιβλίο Περιουσίας και το Βιβλίο Ταμείου της Ένωσης και εισπράττει με διπλότυπο αποδείξεων, το οποίο φέρει την σφραγίδα της Ένωσης και την υπογραφή του, τις μηνιαίες εισφορές των μελών και όλα γενικά τα έσοδα της Ένωσης. Ο Ταμίας ενεργεί κάθε πληρωμή με βάση εντάλματα, τα οποία εκδίδει, μετά από έγκριση της σχετικής δαπάνης, από το Διοικητικό Συμβούλιο, υπογεγραμμένων από τον Πρόεδρο και τον Γενικό Γραμματέα και σφραγισμένων με την σφραγίδα της Ένωσης. Σε κάθε ένταλμα πληρωμής πρέπει να επισυνάπτεται απαραίτητα απόσπασμα της σχετικής απόφασης του Διοικητικού Συμβουλίου για την έγκριση της πληρωμής της δαπάνης και της εξοφλητικής απόδειξης του δικαιούχου. Ο Ταμίας είναι υπόλογος και έχει ποινική και αστική ευθύνη για κάθε απώλεια χρημάτων ή πληρωμή χωρίς ένταλμα ή διπλή είσπραξη συνδρομής μέλους της Ένωσης. Αυτός καταθέτει υποχρεωτικά, στο λογαριασμό που τηρεί η Ένωση σε κάποιο από τα υποκαταστήματα της Αθήνας των Τραπεζών ή του Ταχυδρομικού Ταμιευτηρίου, τα χρηματικά ποσά που είναι πάνω από χίλια (1.000) ευρώ. Ο Ταμίας μπορεί να πραγματοποιήσει αναλήψεις χρηματικών ποσών που έχουν κατατεθεί, μετά από έγκριση και εξουσιοδότηση του Διοικητικού Συμβουλίου. Ο Ταμίας τηρεί το Βιβλίο Ταμείου και φυλάσσει όλα τα δικαιολογητικά κάθε πληρωμής. Σε κάθε συνεδρίαση του Διοικητικού Συμβουλίου, Στην αρχή κάθε μηνός ο Ταμίας είναι υποχρεωμένος να υποβάλλει στο Δ.Σ α) αναλυτική κατάσταση των εσόδων και των εξόδων της Ένωσης του προηγουμένου μηνός, η οποία αφού εγκριθεί από το Διοικητικό Συμβούλιο γνωστοποιείται στην πρώτη, μετά την έγκριση, Γενική Συνέλευση, β) κατάσταση στην οποία εμφανίζεται ο αριθμός των μη ταμιακώς εντάξει μελών, καθώς και ο αριθμός των νέων εγγραφέντων μελών κατά την διάρκεια του προηγούμενου μήνα και στο τέλος κάθε έτους, τον απολογισμό της διαχείρισης της περιουσίας της Ένωσης. Ο Ταμίας μπορεί να διορίζει, με δική του ευθύνη εισπράκτορα, με την προηγούμενη έγκριση του Διοικητικού Συμβουλίου. Ο Ταμίας είναι υποχρεωμένος\n18 18 επίσης να παρουσιάζει, σε κάθε τακτική ή έκτακτη συνεδρίαση του Διοικητικού Συμβουλίου, τα βιβλία του ταμείου και να παραδίδει αυτά για έλεγχο στην Ελεγκτική Επιτροπή, εφ' όσον κληθεί από αυτήν εγγράφως και να δίνει τις απαραίτητες εξηγήσεις και πληροφορίες για κάθε προηγούμενο μήνα. Ο Ταμίας είναι επίσης υποχρεωμένος, σε κάθε Γενική Συνέλευση να αναρτά στην αίθουσα της Συνέλευσης και σε εμφανές μέρος, λεπτομερειακή κατάσταση των εσόδων της Ένωσης, τα οποία πραγματοποιήθηκαν κατά το χρονικό διάστημα που μεσολάβησε από την προηγούμενη Γενική Συνέλευση. Η ανωτέρω κατάσταση θα αναρτάται και στα γραφεία της Συνέλευσης πέντε (5) ημέρες πριν τη Συνέλευση. Άρθρο 22 ο ΕΙΔΙΚΟΣ ΓΡΑΜΜΑΤΕΑΣ. Τηρεί τα πρακτικά του Διοικητικού Συμβουλίου. Άρθρο 23ο ΥΠΕΥΘΥΝΟΣ ΔΗΜΟΣΙΩΝ ΣΧΕΣΕΩΝ. Μέλος του Δ.Σ ορίζεται υπεύθυνος για τις δημόσιες σχέσεις και την οργάνωση εκδηλώσεων της Ε.Ε.Ε.Κ.Ε. Είναι υπεύθυνος για την έκδοση διαφόρων εντύπων και την κυκλοφορία τους. Άρθρο 24ο 23 ο ΛΟΓΟΔΟΣΙΑ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ\n19 19 Κατά τις τακτικές συνελεύσεις του μήνα Ιανουαρίου, το Διοικητικό Συμβούλιο, λογοδοτεί, δια του Προέδρου του, για τα πεπραγμένα του λήξαντος χρόνου με έγγραφη έκθεση. Δια δε του Ταμία, λογοδοτεί για την ταμιακή διαχείριση, καθώς και παρουσιάζει την έκθεση της Ελεγκτικής Επιτροπής για τον έλεγχο της διαχείρισης. Με βάση τα των ανωτέρω στοιχείαων, η Γενική Συνέλευση, με μυστική ψηφοφορία, αποφασίζει την έγκριση ή μη των πεπραγμένων του λήξαντος έτους. Σε περίπτωση μη έγκρισης από την Γενική Συνέλευση των πεπραγμένων του λήξαντος έτους, με απόλυτη πλειοψηφία των παρισταμένων μελών, το Διοικητικό Συμβούλιο θεωρείται παραιτημένο και η Γενική Συνέλευση εκλέγει Εφορευτική Επιτροπή για την διενέργεια εκλογών το αργότερο μέσα σε ένα (1) μήνα καθώς και προσωρινή Διοικούσα Επιτροπή, στην οποία, με την ίδια απόφαση, καθορίζει και τις δικαιοδοσίες της. Η προσωρινή Διοικούσα Επιτροπή, μέσα σε τρεις (3) ημέρες από την συγκρότηση σε σώμα του νεοεκλεγέντος Διοικητικού Συμβουλίου, παραδίδει την διοίκηση και υποβάλλει σε αυτό έκθεση πεπραγμένων. Μυστική ψηφοφορία γίνεται μόνο στη περίπτωση κατά την οποία επιβάλλεται αυτή ρητώς σύμφωνα με τις διατάξεις του παρόντος καταστατικού ή του Νόμου, καθώς και επί προσωπικών θεμάτων. Τα θέματα τα οποία εισάγονται προς συζήτηση, εκτός της Ημερήσιας Διάταξης, από μέλη, συζητούνται κατόπιν αποφάσεως της Γενικής Συνέλευσης. Κατά την ίδια γενική Συνέλευση εγκρίνεται και ο προϋπολογισμός των εσόδων και των εξόδων του αρχομένου έτους, τον οποίο υποχρεωτικά καταρτίζει και υποβάλλει για έγκριση το Διοικητικό Συμβούλιο. Άρθρο 25ο 23ο ΕΛΕΓΚΤΙΚΗ ΕΠΙΤΡΟΠΗ Ο έλεγχος και η εποπτεία της διαχείρισης του Διοικητικού Συμβουλίου ανατίθεται στην εκάστοτε Ελεγκτική Επιτροπή. Η Ελεγκτική Επιτροπή αποτελείται από τρία (3) τακτικά μέλη και ένα (1) αναπληρωματικό και εκλέγεται μαζί με το\n20 20 Διοικητικό Συμβούλιο για δύο (2) χρόνια. Εποπτεύει και ελέγχει την οικονομική διαχείριση του Διοικητικού Συμβουλίου. Δικαιούται να εξετάζει τα λογιστικά βιβλία της Ένωσης και να ζητάει οποτεδήποτε την επίδειξη του περιεχομένου του Ταμείου. Συντάσσει έκθεση για την οικονομική διαχείριση του Διοικητικού Συμβουλίου, την οποία υποβάλλει στην τακτικές Γενικές Συνελεύσεις. Η Ελεγκτική Επιτροπή, κατά την πρώτη συνεδρίαση μετά την εκλογή της, η οποία πραγματοποιείται μέσα σε δέκα (10) ημέρες από την εκλογή της, συνέρχεται και εκλέγει τον Πρόεδρό της, ο οποίος διευθύνει τις εργασίες της. Η Ελεγκτική Επιτροπή συνεδριάζει τακτικά μεν, ανά τρίμηνο, έκτακτα δε, όποτε θεωρήσει αυτό αναγκαίο. Η Ελεγκτική Επιτροπή δικαιούται να ζητήσει σύγκλιση της Γενικής Συνέλευσης για λήψη αποφάσεων σε περίπτωση διαχειριστικών ανωμαλιών. Το Διοικητικό Συμβούλιο υποχρεούται να συγκαλέσει έκτακτη Γενική Συνέλευση μέσα σε ένα μήνα από την αίτηση της Ελεγκτικής Επιτροπής. Εάν η προθεσμία αυτή παρέλθει άπρακτη, η Ελεγκτική Επιτροπή συγκαλεί η ίδια την Γενική Συνέλευση μέσα σε είκοσι (20) ημέρες και την ενημερώνει σχετικά για τις διαπιστώσεις της. Άρθρο 26 ο 24ο ΕΦΟΡΕΥΤΙΚΗ ΕΠΙΤΡΟΠΗ α) Κατά την πρώτη Γενική Συνέλευση του μηνός Ιανουαρίου, η οποία γίνεται κάθε διετία με την λήξη της θητείας του Διοικητικού Συμβουλίου, εκλέγονται από αυτή, με ψηφοφορία και κατά απόλυτη πλειοψηφία, η Εφορευτική Επιτροπή Αθηνών (Κεντρική Εφορευτική Επιτροπή) και οι τοπικές Εφορευτικές Επιτροπές Θεσσαλονίκης, Κέρκυρας, Ηρακλείου και Ρόδου, οι οποίες αποτελούνται, η κάθε μία, από τρία (3) τακτικά μέλη και δύο (2) αναπληρωματικά μέλη, τα οποία συνέρχονται μέσα σε πέντε (5) ημέρες από την εκλογή τους, συγκροτούνται σε σώμα και εκλέγουν κάθε μία, μεταξύ των μελών της, ένα Αντιπρόεδρο και ένα Γραμματέα. Στην Κεντρική Εφορευτική Επιτροπή προεδρεύει ο Δικαστικός


<iframe src="https://www.megatv.com/embed/?p=2020461255" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n15.08.2021 | 13:45 Eνσωμάτωση\nH Λίβερπουλ με τον Κώστα Τσιμίκα στη σύνθεσή της επιβλήθηκε της Νόριτς που είχε βασικό τον Δημήτρη Γιαννούλη με 3-0.\nΗ πρώτη ελληνική «μονομαχία» της φετινής Premier League βάφτηκε με κόκκινο χρώμα. Ο Κώστας Τσιμίκας της Λίβερπουλ και ο Δημήτρης Γιαννούλης της Νόριτς έπαιξαν αντίπαλοι στο «Carrow Road», ενώ στον πάγκο της νεοφώτιστης ομάδας βρισκόταν ο Χρήστος Τζόλης, που πριν από λίγες ημέρες πήρε μεταγραφή από τον ΠΑΟΚ.\nΟ πρώην μπακ του Ολυμπιακού, Κώστας Τσιμίκας, είδε την ομάδα του να παίρνει προβάδισμα στο 26ο λεπτό με τον Ζότα. Το 2-0 για την Λίβερπουλ ήρθε στο 65΄ με σκόρερ τον Φιρμίνο, ενώ εννιά λεπτά αργότερα ο Σαλάχ έγραψε τον επίλογο του αγώνα.\nΕντυπωσιακά άρχισε τη σεζόν και η Ντόρτμουντ, που επιβλήθηκε με 5-2 της Άιντραχτ Φρανκφούρτης στην πρεμιέρα της στην φετινή Bundesliga.\nΟι βεστφαλοί πήραν κεφάλι στο σκορ στο 23′ με τον Ρόις, ωστόσο τέσσερα λεπτά αργότερα οι φιλοξενούμενοι ισοφάρισαν με αυτογκόλ του Πάσλακ. Ο Αζάρ στο 32΄ μετά από ασίστ του Χάαλαντ έδωσε εκ νέου προβάδισμα στους γηπεδούχους, ενώ δυο λεπτά αργότερα ο Νορβηγός σταρ από δημιουργός έγινε σκόρερ, σημειώνοντας το 3-1. Ο Ρέινα στο 58΄ πέτυχε και τέταρτο τέρμα για την Ντόρτμουντ, ενώ ο Χάαλαντ στο 70΄ σκόραρε για 2η φορά, γράφοντας το 5-1. Το τελικό 5-2 διαμόρφωσε ο Xάουγκε στο 86′.\nΜε νίκη άρχισε το ολλανδικό πρωτάθλημα η Αϊντχόφεν καθώς επικράτησε με 2-0 της Χεράκλες, με τα γκολ των Μπρούμα και Μαντουέκε. Η PSV, στρέφει πλέον την προσοχή της στην αναμέτρηση της προσεχούς Τετάρτης κόντρα στην Μπενφίκα για τα πλέι οφ του Τσάμπιονς Λιγκ, η οποία θα μεταδοθεί ζωντανά από το MEGA. Οι αετοί της Λισαβόνας επικράτησαν 2-0 της νεοφώτιστης Αρούκα με τα τέρματα των Βάλντσμιντ και Γιάρεμτσουκ.


Του ΔΗΜΗΤΡΗ ΜΑΚΡΟΔΗΜΟΠΟΥΛΟΥ\nΟυκρανία: Τα λάθη του Βερολίνου και οι συνέπειες\nΟσα συμβαίνουν σήμερα στην Ουκρανία επιβεβαιώνουν την ιστορική διαπίστωση σύμφωνα με την οποία οι πόλεμοι δεν έχουν ιδεολογικό χαρακτήρα αλλά οφείλονται στις συγκρούσεις συμφερόντων, όπως συνέβη στους δύο παγκοσμίους πολέμους και σε όλους τους ευρωπαϊκούς πολέμους από τον τριακονταετή πόλεμο και εντεύθεν.\nΗ σημαντικότερη όμως διαπίστωση αφορά την απρόβλεπτη έκταση που μπορεί να προσλάβει μια διένεξη, σε σημείο μάλιστα ώστε να υπερβαίνει τις σκοπιμότητες και τις δυνατότητες ελέγχου αυτών που την ενθάρρυναν και την πυροδότησαν. Το Βερολίνο, που πρωταγωνίστησε αρχικά στην ουκρανική κρίση υποκινώντας την εξέγερση στο Κίεβο, με αφορμή την άρνηση του Γιανουκόβιτς να υπογράψει τη συμφωνία σύνδεσης με την Ε.Ε., έχει μετατραπεί σε κομπάρσο διαπιστώνοντας ότι οι εξελίξεις υπερβαίνουν τις δυνατότητες παρέμβασής του.\nΟι συγκρούσεις στην Ανατολική Ουκρανία προωθούν φαινομενικά τα ρωσικά συμφέροντα αφού όσο οξύνονται αποδεικνύουν ότι η συνύπαρξη των ρωσόφωνων με τους Ουκρανούς είναι αδύνατη, επομένως η ομοσπονδοποίηση της χώρας ή η διάσπασή της είναι επιβεβλημένη. Ομως, οι αντιδράσεις της Μόσχας είναι «αμυντικές» και αποσκοπούν να αναχαιτίσουν τον ιμπεριαλισμό της Δύσης που αμφισβητεί τη σοβιετική της κληρονομιά ενώ τα τυχόν οφέλη που θα προκύψουν θα είναι οριοθετημένα γεωγραφικά. Ο μεγάλος ωφελημένος της κρίσης είναι αναμφισβήτητα οι ΗΠΑ. Σε μια κρίση που είχε το χαρακτήρα σύγκρουσης συμφερόντων Γερμανίας-Ρωσίας, κυριαρχούν σήμερα η πολιτική και τα γεωπολιτικά συμφέροντα των ΗΠΑ. Η Ουάσιγκτον αξιοποιεί την κρίση διότι της προσφέρει τη δυνατότητα να εξαπολύσει έναν οικονομικό πόλεμο κατά της Ευρώπης με πρόσχημα τις οικονομικές κυρώσεις κατά της Ρωσίας. Διότι μέσω των οικονομικών κυρώσεων δεν θα πληγεί μόνον η ρωσική οικονομία αλλά κυρίως η οικονομία της Γερμανίας και των κρατών που διατηρούν ισχυρούς οικονομικούς δεσμούς με τη Μόσχα. Γι' αυτό επιμένει να κλιμακωθούν. Πρόσθετα, όμως, η Ουάσιγκτον με την επιμονή της για την επιβολή αυστηρών κυρώσεων κατόρθωσε να απελευθερώσει τις αντιθέσεις που σοβούν μεταξύ των ισχυρών κρατών της Ευρώπης. Η Βρετανία και η Γαλλία, σύμφωνα με τον απερχόμενο πρόεδρο της Ευρωπαϊκής Επιτροπής Ζοζέ Μπαρόζο, που υφίστανται τις συνέπειες της γερμανικής οικονομικής ισχύος εντός της Ε.Ε. πιέζουν για σκληρότερες κυρώσεις ώστε να πληγεί η γερμανική οικονομία, ενώ η Γερμανία αμυνόμενη ζητά περισσότερο χώρο για τη διπλωματία ώστε να αποφύγει τις συνέπειες των κυρώσεων.\nΗ «γκάφα» του Βερολίνου, το οποίο άνοιξε τις πύλες της Ουκρανίας στην Ουάσιγκτον και έδωσε την ευκαιρία στον πρόεδρο Ομπάμα κατά την πρόσφατη επίσκεψή του στη Βαρσοβία να συσπειρώσει όλες τις χώρες της Ανατολικής Ευρώπης γύρω από τις ΗΠΑ για την προστασία τους έναντι της Ρωσίας, δείχνοντας ποιος είναι το πραγματικό αφεντικό στην περιοχή, οφείλεται στην εμμονή του να μη λαμβάνει υπόψη του τις διδαχές της Ιστορίας. Διότι οι ΗΠΑ ανδρώθηκαν σε υπερδύναμη μέσα από τις ενδοευρωπαϊκές έριδες και συγκρούσεις. Μάλιστα για να επιτύχουν το σκοπό τους ακολούθησαν το δρόμο της οικονομικής υποδούλωσης των ευρωπαϊκών κρατών, τον ίδιο δηλαδή δρόμο που ακολουθεί σήμερα η Γερμανία για την υποταγή των Ευρωπαίων «εταίρων» της. Οπως σημειώνει ο Νίκος Ψυρούκης, «όταν έμπαιναν οι ΗΠΑ στον Α' Παγκόσμιο Πόλεμο χρωστούσανε στην Ευρώπη 4,5 δισ. δολάρια. Με τον τερματισμό του πολέμου, η Ευρώπη χρωστούσε στις ΗΠΑ 10 δισ. δολάρια σε πολεμικά χρέη». Με το Β' Παγκόσμιο Πόλεμο, διαλύθηκαν οι αποικιοκρατικές αυτοκρατορίες των ευρωπαϊκών κρατών δίνοντας τη δυνατότητα στο αμερικανικό κεφάλαιο να εισχωρήσει στις αγορές παντού ενώ η καταστροφή των παραγωγικών δυνάμεων στην Ευρώπη αναζωογόνησε την αμερικανική οικονομία. Είναι χαρακτηριστικό πως στο διάστημα 1938-1944 το ετήσιο εθνικό εισόδημα των ΗΠΑ υπερδιπλασιάστηκε, από 41 δισ. δολάρια έφτασε στα 83 δισ., ενώ οι οικονομίες των εμπόλεμων ευρωπαϊκών κρατών κατέρρεαν και υπερχρεώνονταν στην Ουάσιγκτον. Με το σχέδιο Μάρσαλ και το ΝΑΤΟ οι ΗΠΑ υπέταξαν οικονομικά και στρατιωτικά την Ευρώπη, ενώ αν η Ευρώπη εξαρτηθεί και ενεργειακά από τις ΗΠΑ με το σχιστολιθικό πετρέλαιο και αέριο, τότε η χειραγώγησή της θα είναι πλήρης.\nΗ διαλλακτική στάση που υιοθέτησε ξαφνικά ο Πούτιν για τις εξελίξεις στη Νοτιοανατολική Ουκρανία μετά τη συνάντησή του με τον επικεφαλής του ΟΑΣΕ και οι προσπάθειες του Γερμανού ΥΠΕΞ για τη σύγκληση νέας ειρηνευτικής διάσκεψης, της λεγόμενης «Γενεύης ΙΙ», αποσκοπούν στο να εξαλείψουν τις αφορμές παρέμβασης της Ουάσιγκτον στην κρίση και τη δρομολόγηση ανεπιθύμητων εξελίξεων για τη Μόσχα και το Βερολίνο. Ποιος εγγυάται όμως ότι οι εθνικιστές του Κιέβου δεν θα κλιμακώσουν οι ίδιοι πλέον τις εξελίξεις, προωθώντας τις σκοπιμότητες των αμερικανικών συμφερόντων;


Αντικρουόμενες δηλώσεις για την κατάληξη των διαπραγματεύσεων από Αθήνα-Βερολίνο | Artanews\nΑρχική EIDHSEIS ΕΛΛΑΔΑ Αντικρουόμενες δηλώσεις για την κατάληξη των διαπραγματεύσεων από Αθήνα-Βερολίνο\nΑντικρουόμενες δηλώσεις για την κατάληξη των διαπραγματεύσεων από Αθήνα-Βερολίνο\nΤο Μαξίμου λέει ότι η συμφωνία γράφεται και το Βερολίνο υποστηρίζει ότι έχουμε ακόμα δρόμο…\nΚυβερνητικές πηγές υποστηρίζουν ότι η διαδικασία διαπραγμάτευσης στο Brussels Group βρίσκεται στην τελική και πιο κρίσιμη ευθεία καθώς άμεσα αρχίζει η διαδικασία συγγραφής της συμφωνίας (Staff Level Agreement).\n«Η κυβέρνηση έχει κάνει το χρέος της, έδειξε εμπράκτως ότι θέλει ρεαλιστική συμφωνία. Ήρθε η ώρα οι θεσμοί να αναλάβουν τις ιστορικές ευθύνες τους απέναντι στην Ελλάδα και στο κοινό ευρωπαϊκό όραμα», επισημαίνεται από το Μέγαρο Μαξίμου καλώντας την άλλη πλευρά να δείξει ευελιξία. Η Αθήνα, την ίδια στιγμή, επιμένει ότι η μεγαλύτερη δυσκολία προέρχεται από την πλευρά του ΔΝΤ, με τις κυβερνητικές πηγές να τονίζουν ότι η διαφορετική στάση του Ταμείου εξακολουθεί να δημιουργεί εμπόδια. «Αν δεν απαιτούνταν η συμφωνία του ΔΝΤ, τώρα θα είχε κλείσει η συμφωνία», αναφέρεται χαρακτηριστικά.\nΤην ίδια ώρα ωστόσο οι πληροφορίες του Βερολίνου σχετικά με την πορεία των διαπραγματεύσεων δεν συνάδουν με αυτές που έρχονται από την Αθήνα ανέφερε ο εκπρόσωπος του γερμανικού υπουργείου Οικονομικών Μάρτιν Γέγκερ.\n«Πρέπει να σημειώσουμε ότι τις τελευταίες εβδομάδες υπήρξε μεν κάποια πρόοδος, ειδικά ατμοσφαιρικής φύσης, η συνολική λύση, όμως, η οποία θα ήταν απαραίτητη για την επιτυχή ολοκλήρωση του προγράμματος, εξακολουθεί να εκκρεμεί», δήλωσε ο κ. Γιέγκερ, απαντώντας σε ερώτηση σχετικά με τις πληροφορίες που φθάνουν από την Αθήνα αναφορικά με την εξέλιξη των διαπραγματεύσεων.\n«Μέσα από την καρδιά μου, θα το καλωσόριζα, αν ήταν έτσι», αν δηλαδή βρισκόμαστε πολύ κοντά σε λύση, τόνισε χαρακτηριστικά και επανέλαβε ότι «τις περασμένες εβδομάδες υπήρξε πρόοδος, κυρίως σε ό,τι αφορά την ατμόσφαιρα των διαπραγματεύσεων».\nΠροηγούμενο άρθροΦορολογικός Οδηγός: Πώς θα συμπληρώσετε σωστά τη δήλωση σας\nΕπόμενο άρθροΠήγαν για μαλλί και θα βγούνε κουρεμένοι…


Millet Gazetesi » Η οικονομία της Δυτικής Θράκης σε καθοδική πορεία\nΗ οικονομία της Δυτικής Θράκης σε καθοδική πορεία21 Nisan 2017\nΣύμφωνα με στοιχεία που δημοσίευσε πριν λίγες μέρες η Ευρωπαϊκή Στατιστική Υπηρεσία, η Περιφέρεια Ανατολικής Μακεδονίας και Θράκης διατήρησε και για το 2015 την αρνητική πρωτιά της φτωχότερης περιφέρειας της Ελλάδας. Όχι μόνο αυτό, αλλά η Ανατολική Μακεδονία και Θράκη συγκαταλέγεται ανάμεσα στις 20 φτωχότερες περιφέρειες της Ευρωπαϊκής Ένωσης.\nΜια σύντομη ματιά στον γεωγραφικό χάρτη θα έκανε εντύπωση στον καθένα πώς μία περιοχή που βρίσκεται σε ένα τόσο σημαντικό σταυροδρόμι παραμένει η φτωχότερη της χώρας και ανάμεσα στις φτωχότερες της Ευρωπαϊκής Ένωσης. Πώς μία περιοχή που συνορεύει με διεθνείς αγορές, μία περιοχή από την οποία διέρχονται όχι μόνο άνθρωποι και εμπορεύματα, αλλά και έργα διεθνούς στρατηγικής σημασίας, παραμένει φτωχή.\nΤα τελευταία χρόνια ρωτώντας κανείς τους ντόπιους Θρακιώτες ποιο είναι το μεγαλύτερο πρόβλημα που αντιμετωπίζουν θα αναφέρουν πρωταρχικά την οικονομική κρίση που παρέσυρε τα πάντα. Αυτό βέβαια είναι ένα δεδομένο που άγγιξε όλη την χώρα. Στην ήδη φτωχική ωστόσο Θράκη, η κρίση φαίνεται ότι ισοπέδωσε τα πάντα.\nΈνα αξιοσημείωτο κοινωνικό φαινόμενο που έχει οικονομική βάση και παρατηρείται τα τελευταία χρόνια στην περιοχή, κυρίως στα χωριά που ζει η Μειονότητα, είναι ένα μεγάλο μεταναστευτικό ρεύμα νέων ανθρώπων με προορισμό βόρειες ευρωπαϊκές χώρες προκειμένου να διασφαλίσουν τα προς το ζην.\nΗ μεταναστευτική ροή θα ήταν χρήσιμο να αποτυπωθεί με αριθμητικά δεδομένα, ωστόσο τίποτα δεν θα καταφέρει να αποτυπώσει την ανθρώπινη διάσταση που κρύβεται πίσω από αυτές τις μετακινήσεις, όπως το γεγονός ότι οικογένειες αναγκάστηκαν να χωρίσουν βίαια.\nΠριν λίγα χρόνια είχα εντοπίσει στην Κομοτηνή ένα γραφείο που αναλάμβανε το ρόλο εργασιακού μεσολαβητή, ανάμεσα σε εταιρείες κυρίως στην Ολλανδία και στους ντόπιους προκειμένου να κανονίσει τις λεπτομέρειες από το ταξίδι μέχρι την απασχόληση, το πού θα μείνουν κλπ. Ο κύριος πυρήνας απορρόφησης ήταν νέοι από την Μειονότητα.\nΈχουμε αναφερθεί πολλές φορές στον κύριο ρόλο του πρωτογενή τομέα στην τοπική οικονομία καθώς αποτελεί οικονομικό στυλοβάτη στην περιοχή. Για την Μειονότητα ο πρωτογενής τομέας αποτελεί τον κύριο τομέα απασχόλησης κυρίως στα χωριά, αλλά όχι μόνο.\nΚι αν στις παλαιότερες δεκαετίες υπήρξαν περίοδοι όπου η κοινότητα ευημερούσε μέσω της ενασχόλησης με τον πρωτογενή τομέα, τώρα παραμένει λύση ανάγκης και λύση που μετά βίας καλύπτει τις πολύ βασικές ανάγκες μιας οικογένειες η οποία βρίσκεται στα όρια της φτώχειας.\nΤο παράρτημα της Ελληνικής Ραδιοφωνίας Τηλεόρασης στην Κομοτηνή σε δύο όμορφα ρεπορτάζ δίνει μία εικόνα αντιπροσωπευτική του τι συμβαίνει στον πρωτογενή τομέα στην Ροδόπη.\nΣτο πρώτο πρωταγωνιστές είναι ένα ζευγάρι περίπου 60 ετών από έναν μειονοτικό οικισμό όπου απασχολούνται με τα ζαρζαβατικά. Καλλιεργούν τα χωράφια, συλλέγουν την παραγωγή και βγαίνουν στις λαϊκές αγορές να πουλήσουν την πραμάτεια τους. Με αυτά τα λιγοστά καλούνται να ανταπεξέλθουν στις απαιτήσεις όλης της οικογένειας στην οποία μεγαλώνουν και τα δύο άνεργα παιδιά τους. Ο κύριος Μουσταφά λέει στην δημοσιογράφο της ΕΡΤ «Δεν έχει χαΐρι, όπως το βλέπουμε. Ο κόσμος δεν έχει λεφτά με αποτέλεσμα εμείς να δυσκολευόμαστε ακόμη και να καλύψουμε τα έξοδα καλλιέργειας».\nΚι αυτή είναι η σκληρή πραγματικότητα. Το ζευγάρι και κάθε ζευγάρι παραγωγών αγωνίζονται κάθε μέρα όλη μέρα, με δυσκολία βγάζουν ακόμα και τα έξοδα καλλιέργειας. Την ίδια στιγμή έχουν στραμμένο το βλέμμα και στον γείτονα που δυσκολεύεται από την πλευρά του ακόμα και να αγοράσει τα βασικά για την διατροφή της οικογένειας.\nΤο δεύτερο ρεπορτάζ έχει πρωταγωνιστή τον Γκαλήπ, έναν νεαρό από τον ορεινό μειονοτικό οικισμό του Κέχρου της Ροδόπης ο οποίος είναι αντιπροσωπευτικό δείγμα της γενιάς του. Με ανώτερες σπουδές στους ηλεκτρονικούς υπολογιστές, επέστρεψε στον Κέχρο και απασχολείται στον Συνεταιρισμό Υλοτόμων του χωριού που αριθμεί μόλις είκοσι δύο μέλη. Λίγα μέλη για την οροσειρά της Ροδόπης κι όμως τα μεροκάματα σύμφωνα με τις δηλώσεις του Γκαλήπ φθίνουν από χρόνο σε χρόνο.\nΌχι μόνο αυτό, αλλά κι οι εναλλακτικές στα ορεινά χωριά, όπως η εκτροφή ζώων ή η καλλιέργεια του καπνού μετά βίας διασφαλίζουν τα βασικά. Ο ίδιος βάζει και το θέμα της μετανάστευσης. Λέει ότι οι νέοι του χωριού έχουν φύγει για την Γερμανία και την Ολλανδία δουλεύοντας σε θερμοκήπια ή σε άλλες περιπτώσεις φεύγουν στα καράβια. Κι ο ίδιος σκέφτεται το ενδεχόμενο να φύγει, παρόλο που δεν το θέλει.\nΕίναι δύο ανθρώπινες ιστορίες ενδεικτικές της κρίσης που έπληξε όλους τους παραγωγικούς ιστούς της χώρας. Το ζευγάρι των παραγωγών ενώ κανονικά είναι σε ηλικία συνταξιοδότησης και θα έπρεπε να έχουν τακτοποιήσει τη ζωή τους, τις οικογένειές τους, να έχουν χαλαρώσει στους ρυθμούς εργασίας, αντίθετα εργάζονται σκληρά για να διασφαλίσουν τα βασικά όχι μόνο για τους ίδιους αλλά και για τα παιδιά τους που είναι άνεργα. Πόσο συνηθισμένο είναι πλέον στην Ελλάδα, στην Θράκη του 2017 οι νέες γενιές να επιβιώνουν με τις συντάξεις και το εισόδημα των μεγαλυτέρων.\nΌπως και η νέα γενιά με προσόντα που χάνονται με το πέρασμα του χρόνου διότι δεν αξιοποιούνται και η μοναδική εναλλακτική είναι η αναζήτηση εργασίας στο εξωτερικό, σε θερμοκήπια, σε καράβια, οπουδήποτε αρκεί να μπορέσει να βρεθεί μία απασχόληση που θα τους διασφαλίσει τα προς το ζην.\nΌλα αυτά τα χαρακτηριστικά κάνουν την Θράκη όχι μόνο πιο καχεκτική οικονομικά, αλλά και πιο μίζερη επειδή διαθέτει και το περιβάλλον και τις προϋποθέσεις κυρίως το ανθρώπινο δυναμικό για να αναδειχθεί πρώτη σε δείκτες οικονομικής ευημερίας, για να προσελκύσει επενδύσεις, τουρισμό κι όμως στην πράξη συμβαίνει το αντίθετο. Η δυναμική της χάνεται μαζί με την οικονομική ανέχεια. (N.M.)


Η ΤΖΑΖ ΤΟΥ ΔΟΛΟΦΟΝΟΥ/Βιβλία | Κριτικές βιβλίων (Diavasame.gr)\nΔολοφονίες μετά μουσικής\nΤα αληθινά εγκλήματα, ιδιαίτερα αυτά που παραμένουν άλυτα μυστήρια, πάντα εξάπτουν τη φαντασία συγγραφέων και αναγνωστών. Μια σειρά άλυτων δολοφονιών που έλαβαν χώρα στη Νέα Ορλεάνη το 1918-1919 αποτελούν την αφορμή για τη συγγραφή αυτού του μυθιστορήματος, του πρώτου του Ray Celestin για τον οποίο δεν γνωρίζουμε και πολλά στοιχεία.\nΗ Νέα Ορλεάνη του 1919 είναι λοιπόν το σκηνικό. Μια πόλη που ζει μέσα στον φόβο εξαιτίας μιας σειράς άγριων φόνων που έχουν πραγματοποιηθεί το τελευταίο διάστημα. Ο δολοφόνος, στον οποίο έχουν δώσει το όνομα ο Πελεκητής, εισβάλλει σε σπίτια ανυποψίαστων ανθρώπων, κυρίως Ιταλών, και τους δολοφονεί με ένα τσεκούρι. Κάποια στιγμή μάλιστα στέλνει επιστολή στον Τύπο με την οποία δηλώνει πότε θα πραγματοποιηθεί το επόμενο χτύπημά του. Οι μόνοι που θα είναι ασφαλείς θα είναι όσοι ακούνε τζαζ εκείνο το βράδυ. Τρεις διαφορετικοί άνθρωποι προσπαθούν να ανακαλύψουν την ταυτότητα του δράστη. Ο Μάικλ Τάλμποτ, ένας αστυνομικός όχι ιδιαίτερα συμπαθής στους συναδέλφους του επειδή αποκάλυψε μια υπόθεση διαφθοράς στην αστυνομία, πιέζεται από την υπηρεσία του να βρει τον δολοφόνο. Ο Λούκα Ντ’ Αντρέα, πρώην αστυνομικός και πρόσφατα αποφυλακισμένος καθώς είχε καταδικαστεί για διαφθορά, πιέζεται από την ιταλική μαφία να εντοπίσει ποιος είναι αυτός που έχει βάλει ως στόχο τους Ιταλούς. Τέλος, μια νεαρή κοπέλα, η Άιντα Ντέιβις που εργάζεται ως γραμματέας σε ένα ιδιωτικό γραφείο ερευνών, αποφασίζει να διεξαγάγει τη δική της έρευνα με βοηθό τον Λούις Άρμστρονγκ (ναι, τον γνωστό μουσικό). Και οι τρεις έχουν τον ίδιο στόχο, αλλά οι διαδρομές που ακολουθούν είναι διαφορετικές. Αν και δεν θα συναντηθούν ποτέ, οι τρεις ερευνητές προσπαθούν να διαβάσουν τα σημάδια, μπλέκονται σε δύσκολες καταστάσεις, θέτουν σε κίνδυνο τη ζωή τους και δεν σταματάνε να κυνηγούν την αλήθεια, ακόμα κι όταν όλα και όλοι είναι εναντίον τους.\nΒασικό προσόν του μυθιστορήματος είναι η μυστηριώδης και φορτωμένη με κινδύνους ατμόσφαιρα της πόλης. Η Νέα Ορλεάνη κυριαρχεί σε όλη την εξέλιξη της ιστορίας: οι διαφορετικές κοινότητες, καχύποπτες η μια με την άλλη, ο ρατσισμός και η μαφία, τα ύποπτα μέρη, οι σκοτεινές και επικίνδυνες νύχτες, η μουσική και η ατέλειωτη γιορτή. Μέσα σε αυτό το κλίμα ένας δολοφόνος κυκλοφορεί χωρίς να αφήνει ίχνη για το ποιος είναι, προκαλεί πανικό στον κόσμο και απόγνωση στην αστυνομία που δεν μπορεί να τον εντοπίσει. Οι τρεις διαφορετικοί ερευνητές περνούν διά πυρός και σιδήρου για να φτάσουν στην τελική απάντηση, ακόμα κι αν αυτή θα προκαλέσει ακόμα περισσότερους θανάτους. Οι χαρακτήρες των ερευνητών αναπτύσσονται πειστικά και η δράση τους είναι αντίστοιχη των προσωπικοτήτων τους, γεγονός που προσφέρει αληθοφάνεια στην ιστορία. Η λύση του μυστηρίου κρύβεται στο παρελθόν, μπλεγμένη σε έναν ιστό φυλετικού μίσους, φθόνου και ενός φρικτού εγκλήματος.\n«Η τζαζ του δολοφόνου» είναι ένα καλογραμμένο μυθιστόρημα, γεμάτο μυστήριο, αγωνία και μουσική που διαβάζεται με εξαιρετικό ενδιαφέρον, που εξάπτεται ακόμα περισσότερο εάν κάποιος αναζητήσει στοιχεία για την πραγματική ιστορία πίσω από το βιβλίο. Θα θέλαμε, ωστόσο, να σημειώσουμε την ύπαρξη ορισμένων μεταφραστικών αδυναμιών που αδικούν τη συνολική μεταφραστική προσπάθεια.


Samsung Galaxy Android 4.0, Ice Cream Sandwich update αρχές 2012 | Pestaola\nby Stefanos Kofopoulos • On 20-12-2011 • AT 2:00 pm • 7 ΣΧΟΛΙΑ\nΕτοιμαστείτε για update. Samsung Galaxy S2 και Galaxy Note θα αναβαθμιστούν σε Android 4.0 στις αρχές του 2012. Η Samsung δεν ξεκαθαρίζει πότε ακριβώς να είναι διαθέσιμο το Android 4.0 Ice Cream Sandwich ως update, περιορίζεται μόνο στην δήλωση περί πρώτου τριμήνου του 2012. Μέχρι τότε θα πρέπει να κάνετε υπομονή και να ελπίζετε ότι θα είστε από τους πρώτους που θα αναβαθμιστούν.\nΕυχάριστα είναι τα νέα όχι μόνο για τους κατόχους Samsung Galaxy S2 και Samsung Galaxy Note αλλά για όσους έχουν Samsung Galaxy συσκευή όπως το Samsung Galaxy S2, Samsung Galaxy Tab 10.1, Samsung Galaxy Tab 8.9, Samsung Galaxy Tab 7.7, Samsung Galaxy κλπ. Όλοι θα αποκτήσετε το Android 4.0 Ice Cream Sandwich αρκεί να κάνετε υπομονή.\nBy cka • on 20.12.2011 • at 3:19 pm\nξέρουμε αν θα λάβει το Android 4.0 Ice Cream Sandwich ως update, το galaxy s plus και πότε;\nBy Apostolos • on 20.12.2011 • at 6:03 pm\nΣιγα μη περιμενουμε τη samsung. Αρχές του χρόνου θα εχει βγει stable εκδοση απο τους xda\nBy Titanas • on 20.12.2011 • at 6:16 pm\nΑυτό είναι μια λύση αλλά όχι η επίσημη και δεν υποστηρίζεται από εγγύηση Samsung :)\nBy Apostolos • on 22.12.2011 • at 11:53 am\nΜπορεις όμως να το κλειδώσεις και να βάλεις πίσω το στοκ ρομ. Εγώ έτσι έκανα τώρα για να έρθει το επίσημο ICM. Σημαντικότατο όμως να κάνεις backup σε περίπτωση που κάτι πάει λάθος.\nBy nikos • on 22.12.2011 • at 3:30 am\nΕγώ περιμένω cyanogenmod για το S μου πάντως. Και επίσημη να βγει κάποια στιγμή δεν θα την προτιμήσω, γιατί από ότι είδα σε βίντεο του S2 με official ICS το UI του παγωτού το καταστρέψανε και εγώ θέλω να δω παγωτό και όχι gingerbread που μάλιστα την έκαναν κακάσχημη στα samsung!\nBy Apostolos • on 22.12.2011 • at 12:17 pm\nΕγώ έχω το Nexus S γιατί κανένα UI δεν μαρέσει, πέραν από το Sense αλλά ακόμη και εκείνο με τόσα widgets ευκολα το αντιγράφεις. ¨Ασε που υπάρχει και Cyanomogen rom with Sense!!!\nBy giorgos • on 02.02.2012 • at 3:02 pm\nΓια το galaxy s plus και για το galaxy s??? θα γινει update σε 4.0??


Βασικές υπηρεσίες όπως η νεογεννητική φροντίδα απειλούνται από την έλλειψη αξιόπιστης παροχής καυσίμων και ηλεκτρικής ενέργειας στο Λίβανο.\nΟ αξιόπιστος εφοδιασμός καυσίμων και ηλεκτρικού ρεύματος είναι επειγόντως απαραίτητος στο Λίβανο για να αποτραπεί μια πιθανή “ανθρωπιστική καταστροφή”, προειδοποίησε την Τρίτη ο ανώτερος αξιωματούχος βοήθειας του ΟΗΕ στη χώρα.\nΟ Νατζάτ Ρότσντι, Συντονιστής Ανθρωπιστικής Βοήθειας του ΟΗΕ για το Λίβανο, δήλωσε ότι οι ελλείψεις καυσίμων απειλούν την παροχή βασικών υπηρεσιών υγείας και νερού, θέτοντας χιλιάδες οικογένειες σε κίνδυνο.\n“Ανησυχώ βαθύτατα για τον αντίκτυπο της κρίσης καυσίμων στην πρόσβαση στην υγειονομική περίθαλψη και την παροχή νερού για εκατομμύρια ανθρώπους στο Λίβανο. Μια κακή κατάσταση θα επιδεινωθεί μόνο εάν δεν βρεθεί άμεση λύση”, ανέφερε σε δήλωσή της.\nΟι ελλείψεις καυσίμων και ηλεκτρικού ρεύματος ανάγκασαν τα μεγαλύτερα νοσοκομεία του Λιβάνου να μειώσουν τις δραστηριότητές τους. Ταυτόχρονα, τα δημόσια συστήματα ύδρευσης και επεξεργασίας λυμάτων που βασίζονται στα καύσιμα έχουν μειώσει τις δραστηριότητές τους, αφήνοντας εκατομμύρια ανθρώπους χωρίς πρόσβαση στο νερό και θέτοντας σε κίνδυνο το περιβάλλον και τη δημόσια υγεία.\nΤο σύστημα υγείας του Λιβάνου αντιμετωπίζει ήδη σημαντικές απειλές λόγω της επιδείνωσης των κοινωνικοοικονομικών συνθηκών της χώρας, συμπεριλαμβανομένων των ελλείψεων φαρμάκων και της απώλειας εκατοντάδων ατόμων που έχουν μεταναστεύσει στο εξωτερικό.\nΜε ένα άλλο κύμα λοιμώξεων COVID-19 να διαφαίνεται, η κρίση των καυσίμων θα μπορούσε να επιδεινώσει την κατάσταση της υγείας, καθώς οι συνεχιζόμενες ελλείψεις μπορεί να επηρεάσουν την παράδοση θεραπειών διάσωσης, δήλωσε η κα Rochdi. Αναφορές αναφέρουν ότι οι κλίνες μονάδων εντατικής θεραπείας (ΜΕΘ) για ασθενείς με COVID-19 είναι ήδη γεμάτες κατά ένα τέταρτο. Καθώς οι περισσότεροι ασθενείς βασίζονται σε αναπνευστήρες, η διακοπή της παροχής ηλεκτρικού ρεύματος θα μπορούσε να επηρεάσει την ανάρρωσή τους.\nΟι διακοπές ρεύματος ήταν επίσης πίσω από ένα εβδομαδιαίο κλείσιμο στις αρχές υδάτων στην πρωτεύουσα Βηρυτό και στην περιοχή του Όρους Λίβανος. Οι ομόλογοί τους στο βορρά και το νότο αντιμετώπισαν επίσης εξαντλημένα αποθέματα καυσίμων, πυροδοτώντας αυξανόμενες εντάσεις και ανασφάλεια.\nΑποκατάσταση της παροχής ηλεκτρικού ρεύματος\nΕν τω μεταξύ, ο επικεφαλής πάροχος ηλεκτρικής ενέργειας της χώρας, Electricité du Liban (EDL), διέκοψε τις βασικές γραμμές παροχής ηλεκτρικού ρεύματος στις αρχές ύδρευσης, επηρεάζοντας περίπου τέσσερα εκατομμύρια ανθρώπους σε ολόκληρη τη χώρα.\nΗ κ. Ρόχντι τόνισε ότι η αποκατάσταση της παροχής ηλεκτρικού ρεύματος από την EDL είναι κρίσιμης σημασίας για τον λαό του Λιβάνου και τους ανθρωπισμούς που τους υποστηρίζουν. “Οι κίνδυνοι είναι απλά πολύ μεγάλοι. Όλοι οι ενδιαφερόμενοι πρέπει να συνεργαστούν για να βρουν μια βιώσιμη και δίκαιη λύση που θα εξυπηρετεί τις ανάγκες όλων και θα προστατεύει την υγεία και την ασφάλεια των κοινοτήτων”, ανέφερε, υπογραμμίζοντας ότι ο ΟΗΕ και οι εταίροι είναι έτοιμοι να βοηθήσουν τους πληγέντες πληθυσμούς


Ο Πακιάο παραμένει μεγάλος – Νίκησε τον Θέρμαν και έκανε ρεκόρ! | Lamianow.gr\nΉταν μεγάλος, και παραμένει μεγάλος! Ο Μάνι Πακιάο το απέδειξε τα ξημερώματα κλείνοντας όσα στόματα αμφισβητιών υποστήριζαν ότι η καριέρα του είναι στη Δύση της.\nΟ «Πακμαν» με αντίπαλο τον Θέρμαν πήρε άλλη μια νίκη στην καριέρα του την στιγμή που υποχρέωνε στην πρώτη ήττα τον μέχρι χθες αήττητο αντίπαλό του και κατά δέκα έτη μικρότερό του. Ο Πακιάο έχοντας «μαζί» του τους δύο από τους τρεις κριτές πήρε από τον Θέρμαν τη ζώνη του WBA, και στα 40 του έγινε ο γηραιότερος νικητής ζώνης στην ιστορία του αθλήματος.


Moonlight Tales: Lilith:The dark side of the moon (Κεφάλαιο 37) "Salvatore as in savior"\nLilith:The dark side of the moon (Κεφάλαιο 37) "Salvatore as in savior"\n«Λίλιθ?» Η ήρεμη φωνή της Στέφανι με έβγαλε από έναν βαρύ ύπνο. Πάλι ο ύπνος μου είχε διαταραχτεί από ακραία, γεμάτα βία και αίμα εφιαλτικά οράματα. Ένιωθα την μαινάδα καθ’ όλη την διάρκεια να προσπαθεί να παλέψει και εκείνη απέναντι στις φριχτές αυτές εικόνες που βασάνιζαν το ταλαιπωρημένο μου μυαλό. Κάποια στιγμή ευτυχώς είχε καταφέρει να αποκλείσει αυτές τις εικόνες να εισβάλουν από το υποσυνείδητο και στο συνειδητό κομμάτι του εγκεφάλου μου και είχα καταφέρει να έχω μερικές ήρεμες ώρες ύπνου. «Λίλιθ?» Η Στέφανι συνέχιζε την προσπάθεια της να ανοίξω τα μάτια μου και άρχισε τότε να με κουνάει απαλά.\n«Μμμ...» Μουρμούρισα ακόμα νυσταγμένη και βάζοντας το μαξιλάρι στο πρόσωπο μου με σκοπό να εμποδίσω τις ακτίνες του ήλιου που έμπαιναν από τις τραβηγμένες κουρτίνες να φτάσουν στα μάτια μου.\n«Ξύπνα γλυκιά μου. Η μάνα σου δεν έχει σταματήσει να παίρνει τηλέφωνα. Φοβάμαι ότι σε λίγο θα έρθει και από εδώ.» Δεν πρόλαβε να τελειώσει την πρόταση της και το κουδούνι της ήχησε. Κατέβασα το μαξιλάρι λίγο και άνοιξα το ένα μου μάτι και την κοίταξα θυμωμένα.\n«Και στο έχω πει, να το βουλώνεις το ρημάδι σου.» γρύλισα τσαντισμένη. Σήκωσε αθώα τους ώμους της και έσκασε ένα γεμάτο ενοχές χαμόγελο. Πέταξα το μαξιλάρι στην άκρη, έσπρωξα το σεντόνι μου στο πλάι και σηκώθηκα ζαλισμένα από το κρεβάτι της. Εχθές το βράδυ, αφού ήπιαμε τα άντερα μας για μια ακόμα φορά, είχα λιποθυμήσει στον καναπέ. Κάποια στιγμή λοιπόν μέσα σε άλλο ένα ματωμένο εφιάλτη και την ζαλάδα μου από το ποτό, ένιωσα τον Ρίκι να σκύβει από πάνω μου, τον αναγνώρισα από το άρωμα του, να με παίρνει στα χέρια και να με μεταφέρει στο κρεβάτι της Στέφανι. Τώρα, αν η Στέφανι κοιμήθηκε μαζί μου... Αμφιβάλλω. Όταν έχω τέτοια όνειρα είμαι ανυπόφορη. Και μέχρι σήμερα μονάχα ένα άτομο είχε καταφέρει να ηρεμήσει τους εφιάλτες. Αναστέναξα καθώς κατέβαινα τις σκάλες. Σήκωσα το κεφάλι μου να κοιτάξω την τζαμαρία για να δω την μαμά μου να περιμένει ανήσυχη απέξω. «Στεφ, άμα σε πιάσω θα είσαι νεκρή.» μουρμούρισα μέσα από τα δόντια μου. Άνοιξα την πόρτα και κοίταξα την μάνα μου με νυσταγμένο και συνάμα άγριο βλέμμα. «Τι θες?» είπα αυστηρά ενώ ταυτόχρονα μπλόκαρα την είσοδο για να μην περάσει μέσα.\n«Μωρό μου, εγώ δεν συμφώνησα με τα λόγια του πατέρα μου.» γρύλισα ξανά.\n«Ναι, δεν σε είδα να προβάλεις και μεγάλη αντίσταση.» την ειρωνεύτηκα και προχώρησα προς το σαλόνι αφήνοντας την πίσω μου.\n«Λίλιθ... Σε παρακαλώ.» Γύρισα να την κοιτάξω.\n«Για πιο πράγμα με παρακαλάς ακριβώς? Να σας συγχωρήσω? Να γυρίσω σπίτι? Να σου διώξω τις αμφιβολίες ότι κάτι τρέχει με τον Ντέιμιεν ή να σου πω πως αισθάνομαι?» Ο Ρίκι και η Στέφανι είχαν αποσυρθεί διακριτικά στην κουζίνα. Άκουγαν και το ήξερα αλλά δεν είχα πρόβλημα με αυτό. Ήξερα ότι δεν με κρίνανε.\n«Ότι θες.» είπε παραδομένη. «Ότι θες πες μου. Ξέρεις ότι είμαι εδώ για σένα. Και ο πατέρας σου. Απλά... δεν σε έχει ξαναδεί τόσο αφηρημένη και ανησυχεί.» Έκλεισα τα μάτια μου θυμωμένη. Έβραζα. Το αίμα μου έβραζε σταθερά στους 45 βαθμούς Κελσίου και δεν μπορούσα να κάνω κάτι για αυτό. Ένιωθα τον θυμό να με κυριεύει αλλά ακόμα κρατούσα τα ηνία. Ανοίγοντας τα μάτια μου ξανά και κοιτώντας την έκανε δυο βήματα πίσω και είδα από την αντανάκλαση μου στον καθρέφτη πίσω της ότι τα μάτια μου ήταν τώρα 2 κόκκινες σχισμές.\n«Παίρνεις το μέρος του μανούλα?» Η φωνή μου σε συνδυασμό με αυτή της μαινάδας ήταν ακόμα πιο τρομακτική και είδα τα παιδιά να βγαίνουν γρήγορα από την κουζίνα. Ήρθαν δίπλα μου και τύλιξαν τα χέρια τους γύρω από τα μπράτσα μου απαλά.\n«Όχι μωρό μου. Όχι.» Οι κυνόδοντες μου ήρθαν τώρα στην θέση τους και εμφανίστηκε αυτό το επικίνδυνο χαμόγελο στα χείλη μου που έδειχνα όλα μου τα δόντια και τρόμαζε ακόμα και εμένα. Το τηλέφωνο μου δονήθηκε και γύρισα να το κοιτάξω γρήγορα. Είδα το όνομα του Ντέιμιεν να αναβοσβήνει στην οθόνη και οι κυνόδοντες μου αποχώρησαν. Το έπιασα στα χέρια μου και το σήκωσα.\n«Σε ξύπνησα?» άκουσα την νυσταγμένη του φωνή να με ρωτάει από την άλλη άκρη της γραμμής.\n«Όχι.» Γύρισα να ρίξω ένα θανατηφόρο βλέμμα στην μάνα μου. «Είμαι ήδη ξύπνια.»\n«Ωραία...» τον άκουσα να διστάζει να μου πει αυτό που ήθελε.\n«Είσαι καλά?» ρώτησα απορημένη με τον δισταγμό του.\n«Όχι.» απάντησε γρήγορα. «Σε χρειάζομαι.» Εμείς να δεις... Γέλασα με την σκέψη της αλλά μόνο για λίγο. Ακουγόταν πελαγωμένος.\n«Τι συμβαίνει?» ρώτησα γλυκά αλλάζοντας τον τόνο μου στο θυμωμένο στην στιγμή. «Σε πείραξε κάποιος?»\n«Όχι.» βιάστηκε να απαντήσει πάλι. «Δεν υπάρχει εύκολος τρόπος να το πω οπότε...» Τον άκουσα να παίρνει μια βαθιά ανάσα. «Με πήρε η Κάρολαιν να συναντηθούμε απόψε, αλλά εγώ είμαι πολύ κότα να πάω μόνος μου και σε χρειάζομαι μαζί μου. Αυτά.» είπε με μια ανάσα και έμεινα με το στόμα ανοιχτό να προσπαθώ να συνειδητοποιήσω τι ακριβώς είχε πει. «Λίλιθ? Με ακούς? Σε χρειάζομαι. Είσαι ο μόνος άνθρωπος που μπορώ να στηριχτώ.» Ένιωσα την καρδιά μου να φτερουγίζει στο στήθος μου. Ένας Θεός ξέρει πως κατάφερα να βρω την φωνή μου.\n«Τι ώρα και που?» είπα απλά. Άφησε έναν αναστεναγμό ανακούφισης.\n«Το ξέρεις ότι είσαι η καλύτερη έτσι?»\n«Ω ναι!» Τον άκουσα να γελάει.\n«Μετριόφρων λίγο?» Χαμογέλασα χωρίς να το δει κανείς.\n«Σου έμοιασα. Τώρα πρέπει να κλείσω. Πες μου ώρα και μέρος.» Δεν μπορούσα να μείνω άλλο στην γραμμή. Έβλεπα την ανυπομονησία της μάνας μου διάχυτη και τα παιδιά να προσπαθούν να την απασχολήσουν ώστε να μην έχει στήσει αυτί.\n«Στο Γκριλ στις οκτώ. Λίλ, είσαι καλά? Όλα καλά?»\n«Ναι, ναι. Γεια.» είπα βιαστικά και έκλεισα το τηλέφωνο. Γύρισα στην μάνα μου που με κοιτούσε πληγωμένα.\n«Κοίτα...» ξεκίνησα να λέω «Το ξέρεις μαμά ότι δεν έχω θέμα μαζί σου. Αλλά όσο παίρνεις το μέρος του εγώ δεν μπορώ να βασιστώ πάνω σου. Δεν έχω τίποτα με τον Ντέιμιεν αλλά και να είχα είναι ντροπή σας όχι μόνο να το συζητάτε, αλλά και να αντιδράτε με αυτόν τον τρόπο λέγοντας ότι θα με κανονίσετε και ότι δεν έχω κανένα δικαίωμα να κάνω κάτι τέτοιο. Έχω κάθε δικαίωμα να κάνω ότι θέλω, όπως το θέλω, ότι ώρα το θέλω. Δεν είμαι παιδί πια και σταμάτα επιτέλους να κοιτάς τον Ρίκι και την Στέφανι σε κάθε μου λέξη! Ξέρουν ήδη!» Τις δυο τελευταίες φράσεις ναι, τις φώναξα. Εκνευριζόμουν όπως κοιτούσε τα παιδιά σαν να ήθελε να κρατήσει κάποιο πολύτιμο μυστικό για τον εαυτό της.\n«Μωρό μου γύρνα σπίτι. Έχεις δίκιο σε όλα και θα τα συζητήσουμε, μόνο επέστρεψε.» Κούνησα το κεφάλι μου απελπισμένα. Φυσικά και με κορόιδευε. Δεν καταλάβαινε. Κανείς δεν καταλάβαινε. Νομίζανε ότι ήμουν ακόμη το πεντάχρονο κοριτσάκι που χρειαζόταν συνεχή προστασία.\n«Θα γυρίσω.» είπα και γύρισαν και οι τρεις να με κοιτάξουν μην πιστεύοντας αυτό που μόλις είχα πει. «Αλλά μην νομίζεις ότι όλα θα φτιάξουν. Τίποτα δεν φτιάχνει.» Κινήθηκα προς το μέρος της και έξω από το σπίτι των παιδιών. «Ευχαριστώ παιδιά. Τα λέμε αργότερα.» φώναξα καθώς περπατούσα ξυπόλητη και με τις πιτζάμες της Στέφανι στο πλακόστρωτο δρόμο τους.\n«Όποτε θες!» φώναξε ο Ρίκι. Τώρα με ειρωνευόταν ή όχι, δύσκολα να το ξέρω. Άκουγα τα βήματα της μητέρας μου από πίσω καθώς προσπαθούσε να συμβαδίσει με τον ρυθμό μου και να με ακολουθήσει. Μμμ... Θα είχα ένα φανταστικό πρωινό...\nΣτεκόμουν ανήσυχος στο παρκινγκ του Γκριλ. Κοίταξα το ρολόι μου. Οχτώ παρα δυο. Μετέφερα συνεχώς το βάρος μου από το ένα πόδι στο άλλο νευρικά. Δεν ήμουν εγώ για τέτοια. Και το γεγονός ότι ο πατέρας μου είχε μαύρα μεσάνυχτα για αυτό μου το ‘ραντεβουδάκι’ δεν βοηθούσε. Αν το μάθαινε θα με έχωνε στο πιο βαθύ μπουντρούμι που μπορούσε να βρει. Και δεν θα του ήταν δύσκολο να βρει ένα. Με φοβερούς οιωνούς ξεκινούσε αυτή η συνάντηση. Ήμουν τελείως στον κόσμο μου που δεν άκουσα το αυτοκίνητο που πάρκαρε δίπλα μου παρα μόνο όταν ο οδηγός του έφτασε δίπλα μου.\n«Άμα αρχίσεις να τρως τα νύχια σου, δεν έχεις ελπίδα.» Η Λίλιθ βρισκόταν στο πλάι μου χαμογελώντας μου γλυκά. Γύρισα και την κοίταξα με ένα βλέμμα γεμάτο ευγνωμοσύνη. Τύλιξα τα χέρια μου με μανία γύρω της και την έσφιξα πάνω μου.\n«Σε ευχαριστώ που ήρθες.» της είπα γρήγορα σφίγγοντας την περισσότερο πάνω μου. Ήμουν τόσο χαρούμενος και ανακουφισμένος που είχε έρθει. Δεν θα τα κατάφερνα μόνος μου και η Λίλιθ ήξερα ότι θα έκανε ότι καλύτερο μπορούσε για να κυλήσει ομαλά αυτή η βραδιά χωρίς επεισόδια και φωνές.\n«Με πνίγεις.» ψέλλισε βήχοντας. Την άφησα γρήγορα και συνέχισε να βήχει έντονα.\n«Είμαι άγαρμπος.» είπα μιλώντας περισσότερο στον εαυτό μου παρά σε εκείνη. Χαμογέλασε.\n«Όχι. Απλά έχεις άγχος.» Την είδα να ξύνει ανήσυχη τον λαιμό της και να στριφογυρίζει το κεφάλι της γύρω-γύρω.\n«Λιλ, όλα καλά?» Από το πρωί που την είχα καλέσει είχα πάρει είδηση ότι κάτι συνέβαινε. Ήταν τόσο ταραγμένη και βιαστική. Δεν ήταν αυτή η Λίλιθ που ήξερα.\n«Ναι.» μου απάντησε γρήγορα., πιο γρήγορα από το φυσιολογικό, και γύρισε το κεφάλι της από την άλλη.\n«Λιλ?» Την έπιασα από τους ώμους και την ανάγκασα να γυρίσει προς το μέρος μου. Με κοίταξε και αναστέναξε.\n«Τσακωνόμουν με την μητέρα μου όταν με πήρες. Είχε έρθει από της Στέφανι και ήθελε να με πάρει σπίτι. Γύρισα και τότε ο πατέρας μου απαίτησε να μάθει για την συμπεριφορά μου. Τον αγνόησα και κλειδώθηκα στο δωμάτιο μου μέχρι την ώρα που έπρεπε να φύγω για να έρθω εδώ. Άρχισε να ουρλιάζει που πάω και τέτοια. Εν τέλει ήρθα.» Δεν χαμογελούσε. Το να μην χαμογελάει ήταν ότι χειρότερο μπορούσε να της κάνει κανένας. Ήταν αμαρτία να της κλέψει κανείς το χαμόγελο. «Δεν φταις εσύ.» έσπευσε να προσθέσει γρήγορα όταν είδε να σκύβω το κεφάλι από ενοχή. «Υπερασπίστηκα την ζωή μου και το δικαίωμα μου στο να κάνω επιλογές. Πραγματικά δεν φταις εσύ.» Χαμογέλασα δειλά και μου χαμογέλασε επίσης. «Τώρα πρέπει να το παίξεις άνετος.» Είχα χαθεί στις σκέψεις μου και στο χαμόγελο της και δεν κατάλαβα τι είχε μόλις πει.\n«Ορίστε?» είπα κάπως χαμένος όταν είδα την Κάρολαιν να έρχεται χαμογελαστή προς το μέρος μας. Ένιωσα το χέρι της Λίλιθ στο δικό μου και με έσφιξε απαλά καθώς ερχόταν να σταθεί δίπλα μου.\n«Όλα θα πάνε καλά. Εγώ είμαι εδώ.» ψιθύρισε και ένιωσα ένα κύμα αυτοπεποίθησης να κυριεύει το σώμα και το μυαλό μου. Γύρισα την προσοχή μου στην Κάρολαιν που ήρθε και στάθηκε μπροστά μας.\n«Ευχαριστώ που δέχτηκες αυτήν την συνάντηση.» είπε σε εμένα μένοντας πάντα χαμογελαστή. Έστρεψε την προσοχή της στην Λίλιθ και έκανε να την αγκαλιάσει. Η Λίλιθ επέστρεψε την αγκαλιά αφήνοντας το χέρι μου και ένιωσα τελείως μόνος μου ανάμεσα τους και μαζεύτηκα προς τα πίσω. Η Λίλιθ το είδε με την άκρη του ματιού της αλλά δεν πρόλαβε να αντιδράσει καθώς έπαιρνα το χέρι της ξανά στο δικό μου όταν απομακρύνθηκε από την Κάρολαιν, όμως το έκανα με λίγη παραπάνω δύναμη από ότι έπρεπε και βρέθηκε ολόκληρη στην αγκαλιά μου. Με κοίταξε παραξενεμένη αλλά δεν μίλησε. Και εγώ δεν την άφησα να φύγει. Δεν ξέρω τι με είχε πιάσει ειλικρινά. Το μόνο που ήξερα ήταν ότι δεν ήθελα να φεύγει από το πλάι μου. Γύρισα προς το μέρος της Κάρολαιν η οποία μας κοιτούσε παραξενεμένη.\n«Πάμε μέσα?» πρότεινε η Λίλιθ. Η Κάρολαιν ένεψε καταφατικά και κίνησε προς το Γκριλ. Η Λίλιθ και εγώ την ακολουθήσαμε σιωπηλά. Καθίσαμε σε ένα τραπέζι αθόρυβα και ρίχνοντας μια ματιά γύρω μας είδα ότι όλα τα βλέμματα ήταν καρφωμένα πάνω μας. «Ναι, μάλλον εγώ ευθύνομαι για αυτό.» είπε κάπως ένοχα κοιτώντας την αντίδραση μου στα καρφωμένα μάτια του κόσμου. Δεν τους αδικούσα που την κοιτούσαν. Έστω ντυμένη με ένα απλό τζιν και ένα λευκό t-shirt και τα μαλλιά της πιασμένα σε μια πρόχειρη αλογοουρά ήταν εντυπωσιακά όμορφη. «Την τελευταία φορά που ήρθα εδώ, χμ..., ας πούμε ότι δεν έχω αφήσει τις καλύτερες εντυπώσεις.» Δάγκωσε το χείλος της καθώς φαινόταν ότι ήταν σε άβολη θέση. Και όμως είχε επιστρέψει εδώ για να βοηθήσει εμένα παρά την άβολη θέση της? Έμεινα να την κοιτάω έντονα μέχρι που ο σερβιτόρος ήρθε στο τραπέζι μας. Αφού παραγγείλαμε και ο σερβιτόρος έριξε ένα περίεργο βλέμμα στην Λίλιθ που την έκανε να μαζευτεί στην καρέκλα της ήξερα ότι είχε έρθει η ώρα.\n«Λοιπόν παιδάκια, τι τρέχει μεταξύ σας?» Η ερώτηση της Κάρολαιν ήταν το τελευταίο πράγμα που περίμενα να καλεστώ να απαντήσω σήμερα. Όσο και αν την μισούσα όμως και δεν ήθελα να βρίσκομαι εδώ, είχα υποσχεθεί στον εαυτό μου και σε εκείνη ότι θα έκανα μια προσπάθεια. Ίσως να μην είχα ποτέ ξανά την ευκαιρία και δεν ήθελα να μείνω με την απορία τι θα γινόταν αν.\n«Τίποτα ερωτικό.» είπα απλά παίζοντας με τα δάχτυλα μου στο τραπέζι. Δεν τη έπεισα.\n«Και το φιλί στην βιβλιοθήκη εχθές? Μπορείς να με εμπιστευτείς Ντέιμιεν.» Την κοίταξα σοβαρά μην πιστεύοντας τα λόγια της. Αυτή η γυναίκα είχε επιλέξει να με εγκαταλείψει την ίδια στιγμή που με είχε γεννήσει και τώρα μου έλεγε ότι μπορούσα να την εμπιστευτώ? Με περνούσε για βλάκα ή ότι θα ξεχνούσα τα πάντα σε μια στιγμή? Με ξεπερνούσε η άνεση της.\n«Δεν αισθάνομαι άνετα.» είπα ενώ κουνιόμουν νευρικά στην καρέκλα μου. Είδα το χαμόγελο να σβήνει από τα χείλη της Κάρολαιν και την Λίλιθ να προσπαθεί, πιάνοντας μου το χέρι κάτω από το τραπέζι, να με ηρεμήσει.\n«Συγνώμη που ρώτησα. Δεν ξέρω πώς να σε προσεγγίσω. Προσπαθώ ακόμα να καταλάβω πως ήρθαμε εξ αρχής σε αυτήν την θέση.»\n«Γιατί με παράτησες την ώρα και την στιγμή που γεννήθηκα.» της φώναξα αγνοώντας τον κόσμο που μας περιέβαλλε. Έκανα να σηκωθώ αλλά η Λίλιθ δεν με άφησε.\n«Ντέιμιεν, κάτσε.» είπε σιγανά και με τράβηξε απαλά ξανά στην καρέκλα μου. Ο θυμός έβραζε μέσα μου αλλά είχα το χέρι της Λίλιθ πάνω μου και δεν ήθελα να κάνω καμιά απότομη κίνηση και να την χτυπούσα ξανά.\n«Έχεις δίκιο σε ότι και να πεις αλλά άκουσε και την πλευρά μου.» την κοίταζα ρουθουνίζοντας βίαια. «Ήμουν τόσο ηλίθια. Δεν έπρεπε ούτε στιγμή ούτε καν να σκεφτώ να σε δώσω, πόσο μάλλον να το κάνω. Ήταν το μεγαλύτερο λάθος που έκανα ποτέ. Νόμιζα ότι θα ήσουν ευτυχισμένος μακριά από μια μάνα που δεν είχε ιδέα τι να κάνει μαζί σου. Δεν θα σου πω ψέματα. Αναθεμάτιζα την σύλληψη σου. Δεν ήθελα να σε γεννήσω και προσπάθησα πολλές φορές μάταια να τερματίσω την εγκυμοσύνη. Σε έβλεπα σαν εμπόδιο για να συνεχίσω την όπως νόμιζα ευτυχισμένη μου ζωή με τον Τάιλερ. Όμως έκανα λάθος. Όταν σε είδα να γεννιέσαι, να είμαι τόσο ευλογημένη ώστε να δημιουργήσω κάτι τόσο τέλειο, μετάνιωσα αμέσως την επιλογή μου να σε δώσω. Αλλά για μια ακόμα φορά δείλιασα. Έβλεπα τον Κλάους να σε παίρνει μακριά μου και δεν μπορούσα να κάνω τίποτα για να το εμποδίσω.»\n«Σταμάτα πια!» γρύλισα ενοχλημένος. Έτρεμα ολόκληρος από τα νεύρα μου. Δεν με ενδιέφερε η γνώμη της, δεν με ενδιέφερε η πλευρά της, δεν με ενδιέφερε τίποτα που είχε να κάνει μαζί της. Η Λίλιθ μάταια πάλευε να με ηρεμήσει όταν ήμουν στα πρόθυρα να μεταμορφωθώ από τα νεύρα μου.\n«Για τις επιλογές που έκανες ευθύνεσαι εσύ. Για ότι έκανες ευθύνεσαι εσύ. Και όσο και αν προσπάθησε ο πατέρας μου να μην σε κατηγορήσει ποτέ, εγώ το κάνω. Προτίμησες μια ζωή με έναν γκόμενο παρά το ίδιο σου το παιδί. Θα μπορούσα να έχω μεγαλώσει μαζί σου. Να μην είχα αναγκαστεί να πάω ποτέ στο ίδρυμα και σιγά-σιγά θα μάθαινες να με κουμαντάρεις. Όμως δεν με ήθελες. Αφού δεν το έκανες τότε πως νομίζεις ότι είσαι ικανή να το κάνεις τώρα? Δεν θες επαφές μαζί μου και απλά κοροϊδεύεις τον εαυτό σου προσπαθώντας να το πιστέψεις. Θες απλά να σταματήσεις να αισθάνεσαι τύψεις που με εγκατέλειψες. Γιατί αυτό έκανες. Με εγκατέλειψες και δεν πρόκειται να σε συγχωρήσω ποτέ για αυτό.» Σηκώθηκα βιαστικά και βγήκα από την πίσω πόρτα του Grill σε δεύτερα. Έτρεμα ολόκληρος από τα νεύρα μου και ο κρύος αέρας που με χτυπούσε τώρα δεν έκανε δουλειά. Έκλεισα τα μάτια μου τσαντισμένος. Δεν μπορούσα να εκτονωθώ πουθενά. Ήθελα να χτυπήσω κάτι. Να καταστρέψω κάτι αλλά δεν μπορούσα εδώ που βρισκόμουν.\n«Καλά πήγε και σήμερα.» Γύρισα το κεφάλι μου για να δω την Λίλιθ να στέκεται στην έξοδο του μαγαζιού. Χαμογελούσε ειρωνικά, όμως έστω και αυτό της το χαμόγελο ήταν μεταδοτικό. Γέλασα χωρίς όρεξη και την κοίταξα.\n«Μπορούσε να πάει και χειρότερα έτσι?» την ρώτησα και ήρθε να σταθεί απέναντι μου.\n«Είμαι περήφανη για σένα.» την κοίταξα αβέβαιος πριν συνεχίσει. «Εγώ δεν θα είχα τα κότσια να το κάνω στην θέση σου. Έβγαλες όλα αυτά που σε πονούσαν σε σχέση με την μητέρα σου και νομίζω ότι ήρθε η στιγμή να πεις αντίο σε αυτόν σου τον δαίμονα.» Ακούμπησε το χέρι της τρυφερά στο μάγουλο μου, χαϊδεύοντας με και ένιωθα ένα βάρος να φεύγει από πάνω μου.\n«Το φεγγάρι έτσι?» της ψιθύρισα. Κατάλαβε τι εννοούσα.\n«Λίγο αυτό, λίγο η ανάγκη σου για παρηγοριά.» Την κοίταξα για λίγο αμίλητος. Τα γαλάζια μάτια της ήταν γεμάτα συμπόνια και κατανόηση. Πριν έναν μήνα αυτό θα με ενοχλούσε αλλά έχοντας μάθει ποια ήταν πια και δεδομένου της κατάστασης το είχα ανάγκη αυτό. Πήρα το χέρι της που ακουμπούσε πάνω μου ανάμεσα στα δικά μου και το φίλησα.\n«Σε ευχαριστώ για σήμερα.» της είπα γλυκά χαμογελώντας της.\n«Εγώ σε ευχαριστώ που με άφησες να είμαι μέρος αυτού του κομματιού της ζωής σου. Μετά το αποψινό νομίζω ότι μπορώ να σε καταλάβω λίγο περισσότερο.»\n«Για να με καταλάβεις θες πολύ δρόμο μπροστά σου. Ούτε εγώ καλά-καλά δεν με ξέρω.» της είπα πειραχτικά αλλά εκείνη δεν αντέδρασε.\n«Έχω μια αιωνιότητα μπροστά μου και τίποτα καλύτερο που μπορώ να σκεφτώ.» Μείναμε εκεί, να κοιτιόμαστε σιωπηλοί για ατελείωτα λεπτά. Δεν ήξερα τι σκεφτόταν εκείνη αλλά εγώ προσπαθούσα να καταλάβω τι είχε μόλις πει. Είχε μόλις προθυμοποιηθεί να αφήσει τα πάντα πίσω της και να προσπαθήσει να καταλάβει εμένα? Δηλαδή να ασχοληθεί μαζί μου. Η Λίλιθ ήταν ο πρώτος άνθρωπος που είχε ενδιαφερθεί πραγματικά για μένα χωρίς να έχει κάτι να κερδίσει από αυτό και ομολογουμένως δεν το καταλάβαινα. Αλλά δεν καταλάβαινα και τίποτα από ότι έκανε αυτή η γυναίκα. Ήθελα να την ευχαριστήσω με έναν τρόπο που θα της έδινε να καταλάβει ότι σήμαινε πολλά για μένα και αυτό που έκανε σήμερα και αυτό που είχε πει αλλά δεν τον έβρισκα. Δεν ήμουν καλός στο να εκφράζομαι οπότε προτίμησα έναν πιο άμεσο τρόπο που γνώριζα καλά. Βάζοντας τα χέρια μου στην μέση της την τράβηξα απαλά κοντά μου και ακούμπησα τα χείλη μου τρυφερά πάνω στα δικά της. Ίσως, τι ίσως δηλαδή σίγουρα, ήταν αυτό το πιο τρυφερό φιλί που είχα δώσει ποτέ μου σε κοπέλα. Αλλά μου έβγαινε αυθόρμητα χωρίς να προσπαθήσω πολύ. Ένιωσα το κορμί της να λιώνει στα χέρια μου ενώ τύλιγε τα χέρια της γύρω από τον λαιμό μου και κουνούσε τα χείλη της στον δικό μου ρυθμό. Αυτή η γυναίκα έπρεπε να θεωρείτε παράνομη στο να την αγγίζεις. Είχε μια αθωότητα, μια γλυκύτητα, μια ομορφιά που αισθανόσουν ενοχές που την παραβίαζες. Πόσο την ήθελα! Δεν μπορούσα να σκεφτώ να έχω θελήσει κάτι άλλο περισσότερο μέχρι τώρα και είχα μια υποψία ότι αυτό θα ίσχυε για πάντα όσο φοβερό και αν ακούστηκε με την λέξη ‘πάντα’ μέσα. Καθώς όμως εγώ ήμουν βυθισμένος στο φιλί ένιωσα σουβλιές ανεξήγητης ζήλιας να με τρυπάνε βίαια στο στομάχι. Τι είχα πάθει ξαφνικά? Ενώ έπαιζε απαλά με τις τούφες των μαλλιών μου, το κατάλαβα. Δεν ήμουν ο πρώτος που άγγιζαν αυτά τα χείλη, ούτε ο πρώτος που είχε χαϊδέψει έτσι. Είχε προηγηθεί ο πρώην της πριν από μένα και ίσως και μερικοί πιο πριν. Δεν μου άρεσε. Την ήθελα μόνο για μένα. Έπρεπε να μαρκαριστεί. Έσυρα τα χείλη μου στο λαιμό της και άρχισα να πιπιλάω απαλά το δέρμα της εκεί. Δεν με σταμάτησε. Αντιθέτως κέρδισα μερικούς απαλούς αναστεναγμούς με αυτή μου την πράξη. Ένιωθα τους κυνόδοντες μου να θέλουν να βγουν και να βυθιστούν στο τέλειο δέρμα της αλλά κατάφερα να τους κρατήσω μαζεμένους. Την απομάκρυνα απαλά από πάνω μου για να θαυμάσω το έργο μου. Τα χείλη της ήταν πρησμένα και μισάνοιχτα από τα φιλιά μας, το βλέμμα της ζαλισμένο, το δέρμα στα μάγουλα της αναψοκοκκινισμένο και στο λαιμό της είχε το σημάδι μου. Εκείνη την στιγμή μπορούσα να ξεχάσω που βρισκόμασταν και να την έπαιρνα χωρίς κανέναν δισταγμό εκεί, μπροστά από το Grill με τον κόσμο να περνάει δίπλα μας από τους οποίους οι μισοί ήταν συγγενείς της. Ένας Θεός ξέρει πως κρατήθηκα. Μάλλον επειδή ήξερα ότι κάτι τέτοιο δεν της άξιζε.\n«Μμμ... μουρμούρισε απαλά προσπαθώντας να βρει την ανάσα της. Χαμογέλασα βλέποντας την έτσι. «Μάλλον πρέπει να σε στηρίζω πιο συχνά.» είπε χαριτωμένα. Την τράβηξα πάλι πάνω μου αλλά αυτή την φορά την τύλιξα στην αγκαλιά μου και ακούμπησε το κεφάλι της στο στήθος μου. «Τώρα όμως θα έχεις πρόβλημα. Όπου και να πάω θα έχω το σημάδι σου.» Φυσικά και είχε καταλάβει τι έκανα. Το περίεργο όμως ήταν ότι δεν με είχε σταματήσει. Υπήρχε η παραμικρή πιθανότητα να το ήθελε και εκείνη όσο εγώ? Φίλησα την κορυφή του κεφαλιού της τρυφερά.\n«Εγώ δεν βλέπω το πρόβλημα.» Ένιωσα παρά άκουσα το γέλιο της και την έσφιξα ακόμα περισσότερο επάνω μου. Και εκείνη την στιγμή συνειδητοποίησα ότι δεν είχε τόση σημασία που εγώ είχα αφήσει το σημάδι μου στο λαιμό της. Εκείνη είχε καταφέρει κάτι πολύ πιο ισχυρό. Να αφήσει το σημάδι της στην καρδιά μου...


Να ενημερώσει άμεσα η κυβέρνηση τα πολιτικά κόμματα για τα γεγονότα στον Έβρο - TheNewspaper.gr\n-178 min. ago-Δειγματοληψία σήμερα σε μαθητές και εκπαιδευτικούς Δημοτικών Σχολείων και Νηπιαγωγείων της Λάρισας\n-169 min. ago-Τουρισμός : Πώς θα έρχονται οι τουρίστες στην Ελλάδα – Πότε θα μπαίνουν σε καραντίνα\n-164 min. ago-Βόλος: Πικετοφορία της ΚΝΕ για τη δολοφονία του George Floyd\n-162 min. ago-Τουλάχιστον πέντε άμαχοι σκοτώθηκαν όταν ρουκέτες έπληξαν πάρκο στην Τρίπολη\n-158 min. ago-Καλό μήνα με νέο χαμηλότερο ΦΠΑ - Σε ποια προϊόντα και υπηρεσίες θα ισχύσει\n-155 min. ago-Συγκέντρωση για την προστασία του περιβάλλοντος στον Βόλο - Ποιοι φορείς συμμετέχουν\n-150 min. ago-Δημοτικά σχολεία : Ανοίγουν σήμερα – Τι θα ισχύει για μαθητές και δασκάλους\n-124 min. ago-Οι ΗΠΑ φλέγονται\n-66 min. ago-11 νέοι θάνατοι και 333 νέα κρούσματα στη Γερμανία


Βιβλίο Dead Slots στο SlotsLtd\nΤα εκπληκτικά και συναρπαστικά χαρακτηριστικά είναι ο πρωταρχικός λόγος για τον οποίο οι άνθρωποι αγαπούν τόσο πολύ τους διαδικτυακούς κουλοχέρηδες βίντεο. Τα κουλοχέρηδες αυτές τις μέρες έρχονται με υπέροχα θέματα, επιτρέποντας στους προγραμματιστές να προσθέσουν γραφικά και ενδιαφέροντες ειδικούς χαρακτήρες, χαρακτηριστικά και σύμβολα. Αυτό καθιστά κάθε παιχνίδι οικείο αλλά ταυτόχρονα πολύ διαφορετικό και πιο συναρπαστικό από τα παιχνίδια του τρέχοντος μύλου. Ένα καλό παράδειγμα ενός ενδιαφέροντος και ελκυστικού κουλοχέρη που είναι επί του παρόντος δημοφιλής στο διαδίκτυο, είναι το Βιβλίο Dead Slot. Κυκλοφόρησε από το Play 'n Go, αυτό το παιχνίδι έρχεται με ένα αιγυπτιακό θέμα και είναι προς το παρόν διαθέσιμο στο https://www.slotsltd.com/\nΠοιο βιβλίο υπόσχεται τους Dead Slots;\nο Βιβλίο Dead Slot διαχειρίζεται το σχεδόν αδύνατο έργο της εξισορρόπησης του οικείου με το άγνωστο. Το αποτέλεσμα είναι ένα συναρπαστικό και διασκεδαστικό παιχνίδι που είναι επίσης εύκολο να κατανοηθεί και να παίξει. Δεν έρχεται με πάρα πολλές διαφορετικές δυνατότητες που μπορούν να κάνουν το παιχνίδι σύγχυση και περίπλοκο, αλλά οι διαθέσιμες λειτουργίες έχουν σχεδιαστεί με τρόπο που καθιστά το παιχνίδι πολύ πιο διασκεδαστικό να παίζετε! Το αιγυπτιακό θέμα έχει ενσωματωθεί καλά και είναι ιδιαίτερα εμφανές στο εντυπωσιακό φόντο και την ευχάριστη αλλά μεθυστική μουσική στο παρασκήνιο.\nΔιάταξη του βιβλίου του Dead Slot\nΒιβλίο Dead Slots έρχεται με μια απλή και απλή διάταξη. Με τυπικό πίνακα 5 × 3, οι παίκτες διαθέτουν 10 ενεργές γραμμές πληρωμής. Το πλεονέκτημα εδώ είναι ότι το παιχνίδι επιτρέπει επίσης εξατομίκευση όπου οι παίκτες μπορούν να επιλέξουν τον αριθμό των γραμμών πληρωμής που θέλουν να παίξουν, τον αριθμό των κερμάτων και την αξία των κερμάτων κ.λπ. Ολόκληρος ο συνδυασμός παρέχει στους παίκτες ένα ελάχιστο στοίχημα 0,10 πιστώσεων και ένα μέγιστο στοίχημα 100 μονάδων ανά περιστροφή.\nΤα διάφορα σύμβολα του παιχνιδιού είναι διαθέσιμα\nΒιβλίο Dead Slots έρχεται με μερικά ελκυστικά σύμβολα που κάνουν ολόκληρο το παιχνίδι φωτεινό, ζωντανό και ελκυστικό. Στους παίκτες παρέχονται συνολικά 9 σύμβολα, όπου 5 είναι τα τυπικά Royals και αποτελούν τα σύμβολα χαμηλής πληρωμής. Οι παίκτες μπορούν να περιμένουν νίκη 5 έως 100 φορές το ποντάρισμα για 3 έως 5 σύμβολα. Τα κέρδη υπολογίζονται μόνο από αριστερά προς τα δεξιά και απονέμονται με τη μορφή νομισμάτων.\nΤα πιο πολύτιμα σύμβολα είναι πολύ πιο ενδιαφέροντα και αντιπροσωπεύονται από το Αιγύπτιος θεοί Osiris, Anubis και Horus. Το Osiris είναι το πιο πολύτιμο από τα τρία και παρέχει έως και 2000 φορές το ποντάρισμα για 5 σύμβολα. Οι Anubis και Horus αξίζουν το ίδιο, παρέχοντας έως και 750 φορές το ποντάρισμα.\nΤέλος, το πιο πολύτιμο σύμβολο της παρτίδας είναι το σύμβολο Rich Wilde. Παρέχει 5000 φορές το ποντάρισμα για 5 σύμβολα, καθιστώντας το 500000 μονάδες με το μέγιστο στοίχημα. Αυτό το σύμβολο είναι ιδιαίτερα πολύτιμο στη λειτουργία δωρεάν περιστροφών, όπου ένα σύμβολο που επιλέγεται τυχαία γίνεται το αναπτυσσόμενο σύμβολο και έχει τη δυνατότητα να καλύψει ολόκληρο το ταμπλό με αποτέλεσμα ένα τζάκποτ.\nΒιβλίο Dead Slots είναι ένα ευχάριστο παιχνίδι κουλοχέρηδων και διαθέτει χαρακτηριστικά που το καθιστούν ευχάριστο και επικερδές, εάν οι παίκτες είναι αρκετά τυχεροί!


11η γυναικοκτονία για το 2021 - Ο αγώνας συνεχίζεται - Ξεκίνημα\n11η γυναικοκτονία για το 2021 – Ο αγώνας συνεχίζεται\nΣία Τσίκγου, φοιτήτρια του Πανεπιστημίου Αιγαίου στη Μυτιλήνη\nΤην Τετάρτη 22/9 έγινε γνωστή η 11η (δημοσιοποιημένη) γυναικοκτονία για το 2021.\nH γυναικοκτονία αυτή δεν φαίνεται όμως να σόκαρε τόσο όσο οι προηγούμενες. Δεν υπήρχε το ίδιο μέγεθος αντιδράσεων και κατακραυγής όπως σε προηγούμενες. Μήπως αρχίζουμε να «συνηθίζουμε» στην ιδέα των γυναικοκτονιών; Κάτι τέτοιο θα ήταν τραγικά λάθος.\nΣτο Ροδίνι της Ρόδου, η 32χρονη Δώρα έχασε τη ζωή της από τον πρώην σύντροφό της, ο οποίος την πυροβόλησε έξω από το σπίτι της με κυνηγετική καραμπίνα και στη συνέχεια αυτοκτόνησε.\nΗ σχέση τους κράτησε μόλις 9 μήνες αφού μετά τη συγκατοίκησή τους ο δράστης έβγαλε τον πραγματικό του εαυτό και η Δώρα αποφάσισε να τον χωρίσει. Της απαγόρευε να ζει με τον τρόπο τον οποίο ήθελε εκείνη και της ασκούσε ακραίο έλεγχο – της απαγόρευε π.χ. να παρακολουθεί τηλεόραση όταν αυτός δεν ήταν μπροστά, να βγαίνει κλπ. Η αντίδραση της Δώρας στα πρώτα σημάδια επιβολής και εξαιρετικά καταπιεστικής συμπεριφοράς ήταν άμεση. Τον χώρισε αμέσως και κράτησε τις απαραίτητες αποστάσεις.\nΚανείς δε μπορεί να «αντιπαρατεθεί» απέναντι στην αντίδραση της Δώρας. Κανείς δεν μπορεί να ρίξει έμμεσα ευθύνες σε αυτήν, όπως προσπαθούν διάφοροι/ες, είτε κακόπιστα, είτε από αφέλεια διαμορφωμένη από την πατριαρχική κοινωνία. Δεν χωράνε στην περίπτωση της Δώρας ερωτήσεις «γιατί δεν τον χώρισε κατευθείαν;», «γιατί δε μίλησε σε κάποιον» καθώς αυτές ακριβώς ήταν οι πρώτες της κινήσεις.\nΑντιθέτως, φαίνεται έντονα ο εντελώς στερεοτυπικός πατριαρχικός χαρακτήρας του δράστη. Τη θεωρούσε ιδιοκτησία του και της επέβαλλε έναν ασφυκτικά περιοριστικό τρόπο ζωής. Βλέποντας ότι με το χωρισμό δεν είχε πια αρκετά μέσα για να της επιβληθεί χρησιμοποίησε την πιο ακραία μορφή βίας, την δολοφονία.\nΤο σημείωμα που άφησε ο δράστης της γυναικοκτονίας πριν αυτοκτονήσει θεωρήθηκε από την οικογένειά του και άλλους ομοίως σκεπτόμενους, ως απόδειξη της παθιασμένης αγάπης που είχε για τη Δώρα. Η «αρρωστημένη» εμμονή και η δολοφονία δεν έχει καμία σχέση με την αγάπη. Η αγάπη δεν οδηγεί στη δολοφονία ούτε στην αυτοκτονία. Στη δολοφονία οδηγεί ο άκρατος εγωϊσμός. Στην αυτοκτονία η αδυναμία ενός χαρακτήρα διαμορφωμένου από τις πιο συντηρητικές πατριαρχικές αντιλήψεις να χάσει τον έλεγχο και την εξουσία πάνω στο κτήμα του.\nΑξιοσημείωτη είναι η δήλωση του θείου του: «Το παιδί δεν είναι το τέρας που παρουσιάζετε. Ήταν ένας άνθρωπος, ερωτευμένος, παθιασμένος με την κοπέλα του, όπως είναι ο καθένας μας και καλά κάνει, γιατί έτσι πρέπει να είσαι και από εκεί κει πέρα η καθεμία από εσάς θα πρέπει να σέβεται αυτό που ο καθένας μας είναι σε θέση να προσφέρει. Όχι μέχρι να μας ρίξετε και μόλις σας φτιάξουμε τα σπίτια ξαφνικά θέλετε την ελευθερία σας. Ο καθένας από εμάς θα ζήλευε. Δεν πήρε ένα όπλο και ξαφνικά κι έκανε έτσι για να φτάσει στο σημείο να κάνει αυτό που έκανε και να αυτοκτονήσει πρέπει να την έχει λατρέψει» και «δεν είστε όλες οι γυναίκες θύματα».\nΑυτή η ανατριχιαστική δήλωση, εμπεριέχει μερικές από τις πιο ακραίες και συντηρητικές αντιλήψεις της πατριαρχίας: Ότι τα φύλα έχουν συγκεκριμένους ρόλους. Ότι οι γυναίκες δημιουργούν σχέσεις εκμετάλλευσης με τους άντρες. Ότι οι γυναίκες είναι εξαρτημένες από αυτούς όσον αφορά τα απαραίτητα στοιχεία επιβίωσης (στέγη, οικονομική αποκατάσταση κλπ) και είναι ανίκανες να τα παρέχουν οι ίδιες στον εαυτό τους.\nΕπιπλέον, το αίσθημα της ελευθερίας γι’ αυτόν δεν έχει θέση σε ερωτικές ή συζυγικές σχέσεις. Ακόμα και η καθημερινότητα της Δώρας (διασκέδαση, επαγγελματικά ραντεβού) που είναι φυσιολογική, χαρακτηρίζεται έμμεσα προκλητική και δικαιολογεί τη ζήλια του δράστη. Γιατί η σχέση ταυτίζεται με την υποταγή της γυναίκας στον άντρα, στην εξυπηρέτηση όλων των «θέλω» και των αναγκών του και σ’ ένα καθεστώς ιδιοκτησιακού τύπου. Δυστυχώς τέτοιες δηλώσεις δεν περιορίζονται στο οικογενειακό περιβάλλον τού δράστη αλλά αντανακλούν ακόμα μεγάλο μέρος της ελληνικής κοινωνίας.\nΠάντα υπήρχαν και πάντα θα υπάρχουν τέτοιες αντιλήψεις και περιστατικά όσο βρισκόμαστε στα πλαίσια ενός συστήματος που υποθάλπει και καλλιεργεί την πατριαρχία. Όμως το σημαντικό είναι ότι δεν πρέπει να συνηθίζουμε. Αντιθέτως πρέπει να εντείνουμε τον αγώνα ενάντια της. Όπως έδειξε και η περίπτωση της Δώρας, μια δυναμική ατομική στάση δυστυχώς δεν επαρκεί. Ο συλλογικός αγώνας ενάντια στη πατριαρχία είναι ο μόνος δρόμος για την εξάλειψή της.\nΠροηγούμενο άρθρο7 Οκτώβρη: έναν χρόνο μετά την καταδίκη της Χ. Αυγής\nΕπόμενο άρθροΠαρατηρητήριο Ποιότητας Περιβάλλοντος Σύρου σχετικά με την αναβολή των δικών


Tης Ημέρας (22-12-11) | www.stcloris.gr\nΑρχική » Σχόλια » Tης Ημέρας (22-12-11)\nΧΡΟΝΙΑΡΕΣ μέρες. Έρχονται και φεύγουν, όπως κάθε χρόνο. Άλλοτε «ευτυχισμένες» κι άλλοτε με την πίκρα μέσα μας. Όπως φέτος, που, όσο και να προσπαθούν οι Δήμοι με τα φανταχτερά δέντρα και τους επώνυμους καλλιτέχνες που καλούν…, όσες φιλότιμες προσπάθειες κι αν κάνουν οι ποικίλες οργανώσεις και τα κινήματα φιλαλληλίας και συμπαράστασης προς τους συμπολίτες μας για να απαλύνουν το δράμα, η δυστυχία των συνανθρώπων μας δεν μπορεί να κρυφτεί, ούτε να υπερνικηθεί. Η ανεργία των νέων δεν εξαλείφεται. Αντίθετα διογκώνεται…\nΞΕΡΕΤΕ, σύμφωνα με την καθημερινή ενημέρωση του «Economist» (www.economist.com), σχετικά με τα χρέη κάθε χώρας στον κόσμο, το ατομικό χρέος των Ελλήνων ανέβηκε φέτος (22/12) στα 34.103, Ο9 δολάρια! Κι όταν έχεις μια προ πολλού υποθηκευμένη ζωή σε δανειστές, Δ.Ν.Τ. και Ε.Ε., ποια ικμάδα ενθουσιασμού να σου μείνει για να χαρείς τις γιορτές; Αλλά και τι αισιοδοξία να μεταδώσεις στις επόμενες γενιές;\nΤΟ ΧΕΙΡΟΤΕΡΟ είναι ότι, οι Έλληνες πολιτικοί-οι κύριοι υπεύθυνοι για την κατάσταση που βιώνουμε όλοι μας- αντί να ομονοήσουν και να εργαστούν από κοινού για να βγούμε από τη λάσπη (τα, κατά τον Στρος Καν «σκατά», στα οποία είμαστε βυθισμένοι), αυτοί εξακολουθούν εξοργιστικά να ασχολούνται με τις καρέκλες τους.\nΕΤΣΙ, η φετινή μελαγχολία των εορτών που μας κυριεύει δεν είναι μόνον εξαιτίας της οικονομικής δυσπραγίας. Είναι και λόγω του ότι δεν βλέπουμε κανένα φως πουθενά. Διότι όσα μέτρα παίρνονται γυρίζουν ως μπούμερανγκ αποτυχίας πίσω σ’ εμάς, τα αιώνια υποζύγια. Οι μισθωτοί και οι συνταξιούχοι καλούνται και πάλι να πληρώσουν, όχι μόνο τις άστοχες πολιτικές όλων των μεταπολιτευτικών κυβερνήσεων, αλλά και τους αυτοσχεδιασμούς κάθε «μαθητευόμενου μάγου» υπουργού Οικονομικών.\nΤΑ ΦΕΤΙΝΑ Χριστούγεννα θα είναι τα πιο ισχνά, εδώ και πολλές δεκαετίες, για τους περισσότερούς μας. Και εδώ που τα λέμε, στην Ελλάδα ποτέ αυτές οι μέρες του Δωδεκαημέρου δεν ήταν φανταχτερές, όπως συμβαίνει στη Δύση. Η χλιδή και ο διάκοσμος μεταφέρθηκαν από την Εσπερία. Εμείς, ανέκαθεν ήμασταν ολιγαρκείς γιορτάζοντας πολύ οικογενειακά τόσο τη Θεία Γέννηση, όσο και την Πρωτοχρονιά.\nΤΟΥΛΑΧΙΣΤΟΝ, ας προσπαθήσουμε να γιορτάσουμε τις μέρες αυτές παραδοσιακά, ξαναφέρνοντας στο προσκήνιο τις παλιές καλές κρητικές παραδόσεις, τις παλιές καλές νόστιμες χριστουγεννιάτικες συνταγές και το λίγο έστω, αλλά ειλικρινές χαμόγελο. Με την μικρή, την κρυφή πάντα ελπίδα στο βλέμμα…\nΔΗΜΟΣΙΕΥΘΗΚΑΝ λέει, και μάλιστα με τυμπανοκρουσίες, τα «πόθεν έσχες» των εθνοπατέρων μας στο διαδίκτυο! Έ…, και; Είδατε κανέναν από αυτούς τους κρυφίως πλουτίζοντες «πλουτοκράτες της πολιτικής» να λέει και το πώς θα βοηθήσει τη χώρα, έστω και… συμβολικά, να βγει από την κρίση στην οποία την έριξε; Ο αγώνας όλων τους είναι η με νύχια και με δόντια διατήρηση της καρέκλας. Αλλά, μια διατήρηση του βουλευτικού θώκου απαιτεί ψήφους. Που είναι αμφίβολο αν εφεξής θα εξαγοράζονται «πελατειακώ τω τρόπω». Η βίαιη αλλαγή της ζωής του Νεοέλληνα, θα αλλάξει βίαια και το πολιτικό σκηνικό, μόλις γίνουν εκλογές…\nΕΞΑΛΛΟΥ, έτσι όπως δημοσιεύονται τα «πόθεν έσχες» (η πρωτοτυπία φέτος είναι το διαδίκτυο), μάλλον είναι για το θεαθήναι, αφού κανένας εισαγγελέας ή έφορος δεν επεμβαίνει να ζητήσει το πραγματικό… πόθεν έσχες της περιουσίας, πριν και μετά την εκλογή τους στη Βουλή. Αφήνεται, λοιπόν, η εντύπωση στους απλούς πολίτες-και όχι άδικα- ότι η πολιτική δεν είναι τίποτε άλλο παρά ένα επάγγελμα αναρρίχησης και πλουτισμού, «εις υγείαν ημών των κορόιδων» που πληρώνουμε και ξαναπληρώνουμε τα σπασμένα της. Η οικονομική κατάντια μας αυτό βεβαιώνει, ενώ και η άκαιρη… εκλογολογία το επιβεβαιώνει δραματικά. Δεν αλλάζουμε με τίποτε… (Στ.Γ.Κ.)